
Note dal autör 


| nons da lücs, dai personags storics e dai autórs a son pal plui scrits dome inte lör version ocitane (la ece- 
zion plui evidente e je ché dai nons di regjiscj e musiciscj, che a son par talian o par francés), doprant la 
grafie e la lenghe di riferiment daúr des regulis dal IEO (Institut d'Estudis Occitans). 

Lis oparis (libris, discs, films) citadis a son te lenghe, te varietât e te grafie origjinal: par esempli, i titui des 
oparis dai autórs felibriscj a son stats lassâts te version origjinál e duncje inte grafie "mistralenco". 

Par ce che al rivuarde la toponomastiche, dongje de denominazion ocitane e ven presentade ché uficial (par 
talian o par francés). Lá che e esist, daúr di une cierte usance (par esempli: Marsilie, Nize, Tolose...), o ben 
lá che si pues véle su la fonde di criteris etimologjics clárs (par esempli: Carcassone, Limosin), e ven dopra- 
de ancje la denominazion furlane. In altris cas ancje pal furlan si va daúr de denominazions ocitane e fran- 
cese, ce cuant che e je ad implen corispondence etimologjiche (oc. Provenca, fr. Provence, tur. Provence; 
oc. Daufinat , tr. Dauphiné, fur. Dolfinát), ce cuant che cheste corispondence no je (pal ocitan Gasconha si 
varés di vé il furlan Vuasconie o Vasconie, ma si a fat la sielte di doprâ Gascogne e duncje sascon-e no 
vuascon o vascon — tant che adietif). 

Lis denominazions di parcs e museus a son chés uficiáls par talian, cun dut che tal test | toponims a son 
inte forme ocitane (ocitan Val Tronchea, talian Val Troncea; ocitan Argentiera, talian Argentera....). 

Lis imagjinis a son di domini public o ben a son stadis concedudis di associazions e organizazions ocita- 
nis. In particolar la plui part des fotografiis dopradis te part dal test dedicade ae Ocitanie “taliane” a son 
stadis metudis a disposizion di Domenico Vassallo, curadör dal progjet di Espaci Occitan e Regjon Piemont, 
Viaggi emozionali nelle Valli occitane del Piemonte. 


I. JENTRADE 


In chescj ultins agns lis peraulis (par talian) occitano, occitanico e Occitania, o ben ancje 
(par furlan) ocitan e Ocitanie, a ân molât di jessi dome patrimoni di esperts di filologjie 
romaniche, di poesie medievâl o di tutele des minorancis. Cumö a vegnin dopradis cuntu- 
ne cierte frecuence ancje de bande di tancj apassionáts di viacs, di culture, di escursioni- 
sim, di enogastronomie e di musiche, ce folk ce "alternative". 

La realtat ocitane, par tancj motifs, e je pardabon une vore interessante. Pes sôs carateri- 
stichis chest al pues valé ancjemo di plui par nó, par vie che a son diviersis lis afinitáts lin- 
guistichis, culturâls, storichis, socials, economichis e politichis, jenfri lis tieris di Ocitanie 
e chés di Cjargne e Friül. Dut cás, cemüt che al é naturál, a son ancje un biel trop di dife- 
rencis. 

Cheste publicazion e à l'intindiment di intivá almancul cualchi element in comun e plui in 
gjeneral fa cognossi alc de Ocitanie interie e soredut di ché sö part — tal Stat talian — che 
€ je plui dongje di nó, stiçâ la curiositát e magari fà vigni voie di discuvierzi dal vif alc des 
Vaiadas Occitanas dal Piemont, des regjons d'öc dal Stat francés, dal pais ocitan di La Gardia 
in Calabrie e de Val d'Aran, tai Pireneus, là che la Jenga d'öc e je uficiál dongje di catalan 
e spagnul, 

Chest lavór al e stat fat su la fonde di cognossincis e contats personâi e de consultazion di 
libris e di altre documentazion produsude in chescj agns su chescj argoments, soredut ché 
metude adun di associazions e istituzions dai teritoris ocitans. 

Par chest o crót che al sedi just esprimi un agrát sincir par ducj chei che cun snait e cun 
passion a lavorin in chest setór, massime par cui che, metint a disposizion documentazion 
e fotografiis, mi a judat te realizazion di cheste publicazion: istituzions tant che Ousitanio 
Vivo, Chambra d'óc e Espaci Occitan e personis tant che Diego Anghiante, Fredo Valla, Ines 
Cavalcanti, Rosella Pellerino, Paola Pisano e Domenico Vassallo. 

A cui che al cjape in man chest librut, un auguri dopli: buine leture e bon viac! 

Anzit, Bon viatge! 


Il. DES ALPS Al PIRENEUS, DAL ATLANTIC AL MEDITERANI 


1. Il non che al è dÓC 

Ocitanie (Occitania, te lenghe proprie) e je la denominazion che e ven doprade par defini 
une comunitât teritorial biele grande, caraterizade de presince storiche e ancjemö atuâl, tes 
sös milante varietats, de /enga d'óc, ven a di l'ocitan, ricognossüt ancjemö par antic par vie 
de forme afermative öc (dal latin hoc est). Il non Occitània al è fi de lenga d'óc e de 
Aquitania latine, che e corispuint a une part avonde grande — ché plui a soreli a mont - des 
tieris d'öc dal di di vué. 

Cheste peraule e comparis pe prime volte tor dal 1200. Tacant dal secul seguitif, cemüt 
che al ricuarde Sergio Salvi, autör talian di libris innomenáts dedicâts a minorancis, lenghis 
e nazionalitats, la aministrazion francese intant che e concuistave chei teritoris ju clamave 
“Patria linguae occitanae", marcant la lór specificitât e la lör diversitât. Daspö che e vigni 
sü par jü completade la anession ae France, chel non al le al mancul. 

Al tornà a vigni für in dës butadis, in principi dal secul XIX e dilunc dal Nüfcent: la prime 
volte, cun pocje fortune, tes voris di un par di scritórs, Fabre d'Olivet e Henri-Pascal de 
Rochegude; la seconde, daür di un sburt dopli, leat ce ai studis e ae produzion tai cjamps 
linguistic e leterari, ce ai studis e ai moviments politics e sociâi, massime daspö de fin de 
Seconde vuere mondial. 

Di in ché volte i concets di Ocitanie e di ocitan a ân tacât a vigni cognossüts e compren- 
düts simpri di plui: la comunitat ocitane tal Stat talian e je une des minorancis ricognossu- 
dis de Leç 482/1999, Normis in materie di tutele des minorancis linguistichis storichis; 
ocitan e Ocitanie a son peraulis simpri plui dopradis par marcâ un teritori e i siei prodots, 
materiâi e imateriai, tant che vins, formadis, monuments, paisaçs, ufierte turistiche (par 
asempli, a esistin lis "/ocandas occitanas" e i "sentieri occitani")... e, oviementri, lenghe e 
culture. 


İ GASCONHA 


ES, den. 
TED Val d'Aran N teNGADO o ` 


" E 
DLL SIT» 
e, 1 


gue Tel EE ELA OL 


UD OR wt 


A La Ocitanie e i siei teritoris 


10 


2. II teritori: une lenghe, tantis regjons 

Ma ce ise la Ocitanie? Sclaride la etimologjie dal non, al ven avonde semplic definile in tier- 
mins teritoriai. La Ocitanie e ten dentri dutis lis regjons storichis là che e je nassude, si 
doprave e ancjemö si dopre in di di vué la lenghe ocitane, tes sôs milante varietats locals, 
cun dut che magari a son in stat di fevelâle, capile, scrivile e leile dome une minorance de 
popolazion residente. Ae denominazion Ocitanie no i corispuint nissune entitat politiche e 
aministrative unitarie, pero cheste si riferis a un teritori, che si presente dividüt jenfri 
France, Spagne, Italie e Principat di Monaco, marcát propit de presince storiche e atuâl de 
lenghe de plui antighe leterature romaniche. Chest al vil di une aree gjeografiche di sù par 
ju 200.000 chilometris cuadrats, che si disvilupe jenfri Pireneus e Alps e Ocean Atlantic e 
Mar Mediterani. Se si cjale la cjarte gjeografiche, si pues parti de picule Va/ d'Aran, te 
Comunitat autonome de Catalogne, tal Stat Spagnül, e là viers Nordovest fintremai des ban- 
dis di Bordéu (Bordeaux, a francés vie), o ben ancjemó plui a setentrion fin dongje di 
Lemòtges (Limoges) e Montluçon o ancje vers soreli jevát, corint in bande dal mär e jon- 
zint ché che i francés a clamin Cóte d'Azur e po daspö lis Alps, ancje oltri il confin fra i 
Stats frances e talian. Dut chest al e Ocitanie. Tal teritori ocitan si puedin intivá siet divier- 
sis regions storichis, che a corispuindin dome in part cun chés aministrativis. A son la 
Lengadòc (Languedoc, Lenghedoc), cun Tolosa ( Toulouse, Tolose), Montpelhier (Monpellier) 
e Carcassona (Carcassonne, Carcassone); la Gasconha (Gascogne), che e ten dentri la plui 
part de region aministrative francese de Aquitanie, la che si cjatin Bordèu (Bordeaux), Pau 
e la Val d'Aran catalane; la Guiana (Guyenne, Guiane) là che si cjatin lis citáts di A/bi (Alby) 
e Rodes (Rodez); il Lemosin (Limousin, Limosin), cun capital Lemötges; la Auvérnha 
(Auvergne, Alvernie), tante campagne, la citat di Clarmont (Clermont Ferrand) e il diparti- 
ment che par francés si clame Haute-Loire; il Daufinat (Dauphiné, Dolfinat), ven a di la part 
meridional dal Dolfinát "francés", cun capital Valença (Valence), e la massime part des 
Valadis ocitanis "talianis", de alte Val di Susa injü, für che la zone dal Brigasc, sul confin 
fra lis provinciis di Cuneo e Imperia, che impen e fas part de Provenca (Provence), adun 
cui teritoris di Ais (Aix en Provence), Niça (Nice, Nize), Marselha (Marseille, Marsilie), 
Avinhon (Avignon) e Dinha (Digne). A dut chest si varés ancjemö di zontâ, cun dut che no 
je nissune continuitat teritorial, il pais calabrés di Guardia Piemontese (La Gardia), in pro- 
vincie di Cosenza, là che a vivin i dissendents dai valdés emigráts tai secui XIV e XV de Val 
Pelis, de Provence e dal Dalfinat, che a doprin inmö un dialet ocitan. 

Un teritori cussi grant al proferis un campionarı di paisaçs naturâi che al & pardabon biel e 
siör. Al è tressât des aghis de Garona (Garonne, Garone), che e nas te Val d'Aran e e mûr 
tal Atlantic, e dal Róse (Rhóne, Rodan), che al buris des Alps e si bute tal Mediterani e al 
è marcát des Alps, cui spiçs dal Vísol (il Monviso talian), dal Alberjan, de Argentiera e dal 
Pelvös (3955 metris), dai Pireneus, domináts dal Pic d'Aneth, e dal Massis Septentrionau 
o Massis dal Nord (chescj a son i siei nons par ocitan: par francés al e il Massif Central) cu 
la ponte taronde dal Pueg Domat. Planis e valadis a an pal plui une estension limitade, 
massime se confrontadis cun chés de Europe setentrionál, e i litorâi oceanics e meditera- 
nis a alternin marinis (la innomenade Camargue, che par ocitan si clame Camarga), stra- 
plomps e renis (disial nuie il non francés Cóte d'Azur? E lis dunis dal Pyla, dongje di 
Bordéu?). La conformazion fisiche e e gjeografiche e je un element che al marche soredut 
la alteritât de Ocitanie "francese" rispiet ae France vere e proprie — teritori frazionat in vala- 
dis e piçulis planis di une bande; planis grandis cun riliéfs scjars o inesistents di in ché 
altre — e de Ocitanie "taliane", cu li sôs monts altis e lis sôs valadis, rispiet ae Italie dal 
Nord, cu la plane e lis culinis dal Piemont. Chest al val in maniere significative ancje pe 
flore e pe faune, pe architeture, pes arts, pe culture material, pal folclor, pe alimentazion. 
Tal Stat francés, in particolâr, si pues cjata un biel trop di oposizions jenfri ce che si pues 
ricognissilu tant che francés pardabon e chel che invezit si pues clamâlu ocitan. Un par di 
esemplis: la art romaniche ocitane e ché gotiche francese o ben la cusine dal vueli e dal ai 
(l'innomenat aioli) d'óc cuintri di ché de spongje e de mayonnaise. 


MA NO JE DOME OCITANE 

Se e je vere che la definizion de Ocitanie e ven de presince de /enga d'óc, no si pues dismenteá 
che in chescj teritoris nol esist dome l'ocitan. Si cjatin, in posizion dominante, lis lenghis dai 
Stats — il francés, il talian e il spagnül — e dongje di chés al à une posizion su par jù compagne 
il catalan te Val d'Aran. 

Cun di plui al é possibil ricognossi citáts e pais che a àn une lenghe diferente. A son, par esem- 
pli, un trop di enclaves talianis in Provence - Biot, Vallauris, Mons, Escragnoles e Monaco, cumö 
dutis ad implen francesizadis - là che si fevelin (o, miór, si fevelavin) dialets sü par jü compagns 
di chei de Ligurie, par vie dai moviments migratoris stats tai secui XV e XVI daspó di vueris e epi- 
demiis. In Gascogne, impen, si cjate il borc de Petite Gavacherie che al è francés francés, stant | 
che al é un insediament militar dal 1456. 

LA BANDIERE OCITANE 

Une crös zale cun dodis pomui (tré par ogni brag), che e ven clamade dispès ancje crös tolosa- 
ne o catare, suntun sfont ros, dula che avonde dispés, adalt a diestre, si cjate ancje une stelute 
cun siet pontis: a son chescj i simbui dai siet teritoris de Ocitanie, e je cheste la sö bandiere. La 
crös e a une storie milenarie e e je un simbul ce cristian ce pagan, stant che si'ndi cjatin no dome 
in Europe, ma ancje in Indie e in Cine. Cun di plui si pues ancje considerále une rapresentazion 
dal soreli e dai numars tré, cuatri e dodis (3 x 4), ducj cun significat di perfezion, te tradizion 
bibliche e no dome in ché. | cuatri brags a puedin rapresentà i ponts cardinâi o i Vanzei, i pomui 
i dodis apuestui o i més o il zodiac. In particolár la crós ocitane, daúr des interpretazions stori- 
chis che a an plui credit, e vignive doprade dai conts de Provence ancjemö prin dal an Mil. Chel 
simbul al sarès rivat in Lenghedoc tal 990 d. di C., daspó des gnocis jenfri Emma, la fie dal pro- 
vencál Robaud, e il cont di Tolose, Guilhem Talhafer. Di in ché volte, si podarés dí, e rapresente 
ia unitát da: Pais ocitans. Nol somee masse crodibil che e fos stade il simbul dai Catars, stant 
che a jerin cuintri di cualsisedi simbul. Te Cançon de la Crosada, però, propit la crós e ven ricuar- 
dade tant che segnacul dal Albigjés. Al sanc dai macalicis de Crosade cuintri dai Catars ocitans 
si İsarss, invezit, il color ros de bandiere, intant che il zal al sarès il colór dal aur. La stele a siet 
pontis e je impen il simbul dal Felibrisim e e rapresente lis siet regjons de Ocitanie e i siet fon- 
dadörs di chel moviment leterarı. In di di vué la crós zale su sfont ros, cun o cence stele, si le 
ciate tai pales lá che a sunin i grups musicái ocitans, tes manifestazions di place a pro de len- 
ghe e dai teritori (cuintri de privatizazion de aghe, cuntri dal savoltament des monts...), tai muni- 
cipis di tanc; comuns ocitans e ancje te cjarte intestade di dôs regjons aministrativis dal Stat 
francés: Languedoc-Rossellon e Midi-Pirénées. 

superficie: 1,5 km2 
popolazion: 30.000 abitants 
tal Stat talian 

superficie: 4.300 km2 
popolazion: 200.000 abitants 
tal Stat spagnúl 

superficie: 450 km2 
popolazion: 10.000 abitants 


superficie total: 196.741 km2 
popolazion total: sü par ju 
12.000.000 abitants 

3. La lenghe ocitane 

L'element che, ce in passat ce in di di vué, al definis la Ocitanie al & chel de lenghe. 
L'ocitan al & une lenghe neolatine, parie cun spagnül, catalan, talian, furlan, ladin, 
romanç, sart, romen, galizian e portughös. 

| prins documents scrits in lenga d'öc a son dal secul X. Cu lis composizions poetichis dai 
trobadors (o trobaires), tai secui Xl e XII, che ocitane e devente la lenghe neolatine letera- 
rie par antonomasie e la sö innomine, in che volte, e je tal che e ven clamade roman o par- 
ladura romana. 

Al è interessant che lis denominazions romana o roman a vignivin dopradis par marca la 
diference cun ce che za in ché volte al vignive ricognossút tant che francés. Tai secui segui- 
tifs tantis voltis la /enga d'óc e vignarà clamade dispès cul non des sôs varietats - gascon, 
limosin e soredut provencál — par rivà a concuistási la denominazion ocitan dome in timps 
resints. 

Chescj mudaments a son leáts ce aes tendincis leterariis d'óc ce aes cundizions sociolin- 
.guistichis e politichis de lenghe, cun di plui che a judin a fotografá lis fasis diacronichis de 
lenghe: 1) ocitan antic, des origjinis al secul XIV (lenghe leterarie e istituzional ricognossu- 
de); 2) ocitan di miec, dal secul XIV al Votcent (lenghe decjadente, introduzion e imposi- 
zion dal francés e dal talian tant che lenghis dominantis, acentuazion de frantumazion dia- 
letàl sot dal sburt dal francés, dal talian e dal spagnül); 3) ocitan moderni, dal secul XIX al 
di di vue (tentatifs di normalizazion tal üs, rinassince leterarie e politiche e riconcuiste di 
status, corpus e unitarietat). 

Daür di un pont di viste sincronic e su la fonde di criteris teritoriâi si puedin intiva tré grancj 
grups dialetâi: l'ocitan dal Nord, chel meridional e chel ocidentâl. Lis varietats setentrio- 
nals a son chés dal Limosin, de Alvernie e dal Dolfinat, là che a cjatin colocazion ancje i 
«dialets de massime part de Ocitanie "taliane": la lör peculiaritát principal e je la palatiza- 
zion (in CHA e JA) di CA e GA latins. Tes varietats meridionáls si puedin ricognossi chés 
llengadocianis e chés provencáls, che invezit a mantegnin CA e GA latins, compagn di chés 
>cidentâls, ven a dî gasconis, che però a presentin diviersis altris particolaritáts, de trafor- 
—nazion di L intervocalic in R ae sostituzion di F cuntune aspirade H, testemoneance dal 
Substrat basc, fintremai ae pronunzie in B di V, compagn che par spagnúl e par basc. 

FRIOL D'ÖC. FURLAN E OCITAN: DOS LENGHIS CHE SI SOMEIN 

Stant che dutis dös a son lenghis neolatinis, furlan e ocitan a ân plui di cualchi element in 
comun. 

Si puedin cjatâ someancis tal lessic e te morfologjie, dai plurâi sigmatics e dal üs dapardut dal 
pronom que (compagn dal furlan che), pe relazion, pe coordinazion e pe subordinazion, fintremai 
ai timps verbai componüts (lis espressions ai agut vist e ai agut vegut a son compagnis te forme 
e tal significát dal furlan o ai vot viodút), e aes tendincis a moltiplicâ e incrosá diminutifs, incres- 
sitifs e cjarinatifs e a pronunzia 0 la vocal atone che e corispuint ae A latine, compagn che tai 
dialets de part plui alte dal Cjanâl di Guart. Cun di plui, tes varietats ocitanis setentrionâls CA e 
GA latins a vegnin palatizats (CHA e JA) compagn che par furlan (CJA e GJA): cussi cjan e gja- 
line si disin e si scrivin chan e jalina. | 

A La distribuzion gjeografiche dai dialets ocitans 


4. Lenghe e leterature To 

Lis testemoneancis plui antighis de lenghe ocitahe” a son 258 viers di un poeme e une 
“Cjangon” di 593 viers de fin dal secul X, intant che documents di cent agns prime a pale- 
sın cuntune misture latine-ocitane, il passaç tal scrivi dal latin al volgâr. 

La innomine de lenghe ocitane e je pe plui part leade ae sö leterature, massime a ché plui 
antighe, la poesie trobadoriche. Chest moviment leterari si palese tai Pais d'óc viers de fin 
dal secul XI, tacant de zone di Peiteus (Poitiers), che tra l'atri e deventarâ di lenghe fran- 
cese za tal secul XIII. Il non dai trobadors al ven dal vierp trobar (che par cualchi studiós, 
compagn che pal talian trovare, al volares di “cjatá une melodie e une liriche”, par altris, 
impen, al sarés leát al latin tropare, ven a dí fá un tropus, une forme di cjant) e a son divier- 
sis lis interpretazions des origjinis di ché espression artistiche: version profane di cjants 
liturgjics cristians; tradizion popolár deventade aristocratiche; fie dai leams culturái jenfri 
tleris ocitanis e Pais ispanoaraps; risultát di dutis chestis influencis. Ce che al è sigúr al è 
che | trobadors no jerin puars sunadörs torzeons, ma ben compositórs di melodiis e perau- 
lis, che si cjatavin intune posizion ımpuartante te societat feudal — ancje par vie dal lör 
talent — e pal plui no jerin impegnats te esecuzion publiche des lör oparis. 

| trobadors a disvilupin une tecniche compositive une vore fine e a palesin une vision dal 
mont, che e esalte la jovent (zoventüt), la joi (la gjonde assolude), la fin'amor (ce che ae fin 
dal Voicent al vignara clamât “amor cortese"), leade ae cortezia, e e promóf la concuiste 
| dal preiz (il ricognossiment public dai merits), la larguesa (gjenerositat), la mezura (l'eculi- 
bri), la mercés (la tolerance), il drech (il dirit) e il paratge (la paritât). | autörs a vegnin un 
pöc di dutis lis tieris d'öc, de Gascogne (par esempli, Jaufré Rudél) ae Provence (Raimbaut 
ide Vaqueiras), de Lenghedoc (Pèire Vidal) al Lemosin (l'innomenát Bernard de Ventadorn), 
fintremai ae Alvernie (Pèire Cardenal, esemplár trobador "politic") e aes Valadis dal Piemont 
(Péire Guilhem de Luserna), cun di plui che a seguissin il model trobadoric e a doprin ché 
stesse lenghe ancje tancj poetis talians e catalans e tancj altris ancjemö, doprant la lenghe 
proprie (il francés, il todesc, il talian, il portughés...) a larân daúr di chel troi tai secui XIII 
le XIV (a son studiós che a an scrit che ancje Dante al jere in dubi se scrivi la sö Commedia 
par talian o par ocitan). 

La ete di aur de lenghe ocitane no si limite dome ae poesie — a son di chei timps manuai 
di codifiche linguistiche, romançs epics ("Girart de Rosselhon") e cortés ("Jaufré e 
Flamenca”) e tescj religjós — e nancje al söl camp leterari, stant che l'ocitan si lu dopre 

ancje inte aministrazion e tal dirit. Cul secul XIII, massime daspö de Crosade cuintri da 
Albigjés (1208-1229), che e segne la distruzion des corts ocitanis e l'inviament de france 
sizazion di chei teritoris, la lenghe e scomence a lá al mancul. 
Si vierç une seconde fase, là che la crisi e je ce politiche ce leterarie, che però e viót anch 
formis di rinassince linguistiche. Chest al sucét tal secul XVI, juste cuant che te plui par 
de Ocitanie francese, su la fonde dal edit di Villers-Cotteréts (1539), la lenghe d'oil : 
devente la uniche dal Ream, e in ché taliane al e il talian a vigni imponút, ancje se cu! 
fuarce minör, cun ché funzion comunicative esclusive. | prins a movisi a son i gascons, chi 
no si cjatin ancjemö sot de France ma intal Ream di Navare, indipendent e di religion pre 
testante, che in chel moment al ten a marca il so antagonisim cul Stat francés. Al & di ches 
contest che a vegnin für Pèir de Garròs, impegnát "a prene la causa damnada/de nosti 
lenga mesprezada" ("a cjapa sü e difindi la cause condanade de nestre lenghe dispresez 
de"), Arnaut de Saletas e Sallust deu Bartàs. In paralel, si mdf alc di in ché altre bande G 
Ocitanie, a soreli jevât. Te Provence, che e à pierdüt la indipendence nancje cent agn 
prime (tal 1486), si segnale la ativitât di Joan de Nöstradama, il fradi dal innomenât ocu 
tist, e di Bellaud de la Bellaudiera, che a cjatin ispirazion te leterature taliane e te memori 
e tal mit dai trobadors. Tal moment che la Navare e piert la sö indipendence, e sara la citi 
di Tolose a jessi protagoniste cul poete baroc Péire Godolin e cun Bernat Larada, Guilhem Ade 
e Joan d'Aströs. 
| doi secui seguitif no rivin a esprimi alc e ce, a part il teatri popolár, i Novels provençâi « 
Nicolau Saboli e lis voris di Joan Batista Fabre. Cul Votcent la Ocitanie leterarie si torne 
discuvierzisi — il non Occitânia al torne salta für propit in chest moment — e dute la Franc 
e scuen tornâ a discuvierzi la lenghe ocitane, par vie ce dai studis di romanistiche che 
evidenzin la individualitát unitarie dai patois meridionái, ce dai tescj dai cussi clamáts poe 
tis operaris provengài, tant che Jasmin. Un altri autor che al vuadagne une cierte innomin 
al è il marsiliés Victor Gelu, poete e scritör anticlericâl e antimilitarist che al dopre il pend 
e la lenga d'öc par denunziá lis injustiziis socials dai siei timps. 
Si vierç cussi la tierce fase de leterature ocitane: ché moderne e contemporanie. L 
Provence e je la scune di cheste gnove rinassince linguistiche e creative, che e je segnad 
dal moviment leterari e cultural dal Felibritge (Felibrige), che si da adun uficialmentri ai 2 
di Mai dal 1854. La figure che lu invie e je ché di Josep Romanilha, scritór, operadór cultu 
ral e studiós de culture local. A son dös lis carateristichis di fonde de sö ativitât e in gje 

neral dal moviment felibrist: i contignüts leteraris che a esaltin la “piçule patrie” Provence, 
cui valörs tradizionâi de sö int, e la sielte di dopra tant che lenghe leterarie il so dialet pro- 
vençâl rodanian e une grafie considerade fonetiche che e va daür dal model francés, che tal 
moment che | felibrisc) si organizin in ducj i Pais ocitans e mostrará di no jessi in stat di 
rindi | sunórs di dutis lis varietats d'öc. Il moviment felibrist, oltri che lá daür di chestis 
coordenandis, al vara tant che ponts di riferiment la idee di une amistât storiche, leterarie 
e politiche jenfri ocitans e catalans e la esaltazion de latinitât comune des dös popolazions. 
Jenfri i fondadörs dal Felibritge, che e a par sigür il merit di deventâ une scuele leterarie 
che e cuvierc duc] i teritoris ocitans, a mertin segnalats un altri avignonés, Teodor Aubanel, 
che pero si slontane dal grup cu la sö seconde racuelte di poesiis (“Li Fiho d'Avignoun”), 
plene di sensualitat, e chel che al & il poete ocitan plui cognossüt, ancje par vie di vé vin- 
çüt il premi Nobel pe leterature tal 1904, ven a di Frédéric Mistral. 
La sô opare e è ispirazions similars cun che di Romanilha, cemüt che si viót bielzà tal so 
prin poeme, “Li Meissoun", che al va daür dal esempli classic des Georgjichis virgjilianis. 
Ducj i siei scrits a pandin l'amór pe Provence rural e pal so popul contadin, che al custo- 
¿dis une lenghe antighe e preseose, la nostalgjie par ché dimension bucoliche, la ricjece di 
| paisaçs, costumancis, personaçs, mistîrs, tradizions e 
! | espressions. Cun di plui e je la cussience plene che la len- 
ghe d'öc e je une lenghe cun dignitàt compagne di chés 
altris e in stat di vignî doprade par fevelâ di dut. Dut chest 
si lu cjate in particolar tal poeme epic "Mireio", tes racuel- 
tis “Lis Isclo d'or" e “Lis Oulivado", ta “Lou Pouèmo dou 
Rose" e tal “Tresor dou Felibrige", une sorte di enciclope- 
die mistraliane su la lenghe e su lis tradizions de Provence. 
Te seconde metat dal Votcent il felibrisim si disvilupe in 
dute la Ocitanie francese, intune forme organizade terito- 
rialmentri in Mantenengas regjonals e Escolas locals, e cun 
tancj di lor che a cjapin in man il penal par scrivi in lenghe 
d'öc. 
Cheste vivarositât e je in realtât relative, mancul fuarte di 
ce che e pues somea: sul plan leterari, a son masse chei 
che a fasin dome une imitazion smavide di Mistral; sul plan 


: A. Frédéric Mistral, premi Nobel pe 
? letterature tal 1904 


linguistic, il riferiment acritic al lengaç leterari dai fondadörs al puarte tancj di lor a doprâ 
une lenghe artificial e une grafie che e je simpri mancul funzional; sul plan dai contignüts, 
la plui part di lór no rive a liberási di une cierte vision passatiste, di “piçule patrie", che e 
devente zaromai un cliché ideologjic. Dut cas daür dal felibrisim e cres une gnove gjenera- 
zion di autörs che e cjaparâ ispirazion di chel moviment ma lu metarâ ancje in discussion. 
In cheste suaze si cjatin il provencál Josèp d'Arbaud, che al mude la lezion mistraliane intu- 
ne poesie intimiste e crepuscolâr, il gascon Miguğu de Camelat, cognossüt in particolâr pal 
poeme "Beline", une sorte di "Mireio" — ancje in chest cas la protagoniste e je une pasto- 
rute — ambientade tai Pireneus e scrite intune lenghe plui sclagne e essenzial, o il lenga- 
docian Paul Froment. || superament del felibrisim tradizionalist al ven fat su tre ponts: si 
recupere la grafie classiche, ché dai trobadors, che e je plui in stat di rapresenta la unita- 
rietat e lis varietâts del lenghe ocitane; si refude il clericalisim conservadör e tradizionalist 
dai felibriscj; si recupere la storie des eresiis catare e valdese tant che esemplis di ideal di 
libertât; no si sierisi dentri dal orizont provençâl ma si cjale a dute la Ocitanie. 

| resonaments su la grafie a vegnin inviáts dal lemosin Josèp Ros e perfezionáts di Prosp&ı 
Estieu e Antonin Perbösc, fondadórs de Escola Occitana. Si rive cussi tal secul XX, cuan! 
che, di une bande, la difusion dal oblic scolastic e il disvi- 
lup dai media — dut dome par francés o par talian o par spa- 
gnül — a fasin lâ al mancul la presince ancje orâl de lenghe 
te societât e, di in ché altre, la leterature e vierç une gnove 
stagjon di rignuviment culturâl e di rivendicazions linguisti- 
chis e politichis, leadis ae lenghe. Un pas fondamental, in 
ducj i sens, al & il perfezionament de grafie comune, fon- 
dade su la etimologjie e duncje plui elastiche te rapresen- 
tazion di ducj i dialets, e di une lenghe unitarie fat di Lois 
Alibert, che tal 1935 al publiche la sö innominade 
"Gramatica Occitana segon los parlars lengadocians", 
seguide plui indenant di un dizionari ocitan-francês. 
Grafie e gramatiche alibertinis a vegnin cjapadis sü cun 
convinzion no dome de bande de S.E.O., la Societat d'Estudis 
Occitans, metude adun a Tolose tal 1936, propit cun chê di Se ore oe j 
rignuvi il panorame ocitanist, ma ancje di tancj felibrisc di ^ Hon linguistiche dal oetan oua 

Lemosin, Lenghedoc e Alvernie. La rinassince de prose e de poesie in lenghe d'öc e je fuar- 
te massime daspö de Seconde vuere mondiâl, che e viöt tancj dai leterâts ocitans impe- 
gnats te Resistence. Si pues di che al ven completat il superament dal felibrisim cun poe- 
siis, contis, romançs e tescj teatrâi in stat di frontá temis universái, confrontantsi cun plui 
esperiencis leteraris forestis (e no dome cun ché francese) e rinfuartint la convinzion sul 
potenzia! espressif de lenghe. Tal 1946 al nas l'I.E.O., Institut d'Estudis Occitans che al cjape 
sü la ereditat de S.E.O., tant che organizazion no dome leterarie ma impegnade ad implen 
te promozion de lenghe (de formazion dai insegnants ae editorie, de organizazion di events 
culturài a ché di campagnis pai dirits linguistics dai ocitans). A fasin riferiment al LEO. 
aromai tre gjenerazions di autórs. La prime e je ché di Max Roqueta, Carles Campros, Renat 
Nelli, ducj in contat cul poete catalan di France Josep Sebastià Pons, che pe maniere che al 
dopre ché lenghe “sür” al & calcolát tant che un mestri. La seconde e buris für daspö de 
vuere, cun chei che si puedin considera i plui grancj nons de leterature ocitane dal Nüfcent: 
Rohert Lafont, poete, scritör, studiós di storie e di sociologjie de leterature, professór ae uni- 
versitál e leader politic ocitanist, e Joan Bodon, autör inovatif e di grande sensibilitat, che 
al ten dongje universalitat e intimisim e al dopre la só lenghe pe prose e pe poesie par scri- 
vi di dut, ancje di fantasience. Daür di lór une schirie di 
altris nons di artiscj preseös e militants ferbints : Ives 
Roqueta e Joan Larzac, Felix Castan e Sergi Bec, Pèire 
Pessamessa e Miquel Miniussi, che il so cognom al pant 
ancje lidris furlanis. 

Inte suaze de produzion leterarie in lenghe d'óc al é puest 
ancje pai autórs de Ocitanie "taliane". Daspö dal trobador 
Guilhem de Luserna, la lenghe scrite tes Valadis si le cjate 
in documents dal Cinccent: diviers tescj di caratar religjós, 
catolics e valdés, e siet manoscrits di tescj teatrai. A restin 
testemonenancis plui limitadis dai secui seguitifs. Tal 
Votcent si segnalin i sis poemuts dal mestri di Chaumont 
(Chiomonte, in provincie di Turin) Joan Baptista Jayme, che 
al conte la vite comunitarie dal so borc. La rinassince lin- 
guistiche, in gjenerâl, e leterarie, in particolar, di cà dal 
clap si le à cui agns Sessante dal Nüfcent, cu lis poesiis e 


A Joan Bodon, un dai protagoniscj de 
leterature ocitane dal Nüfcent 

i tescj di Toni Baudrier, Sergio Arneodo, Masino Anghilante, Tavio Cosio, Sergio Ottonelli, Franc 
Bronzat (che al & ancje autör dal biel romanç “Lo darrier jarraç") e Joan Bernard (autor de 
prime opare contemporanie di prose d'öc tes Valadis dal Piemont, il romanç “Steve”, dal 


1989). 

FRIOL D'ÖC. L'AMÖR PE LENGHE, LA CUSSIENCE DE LENGHE 

Un element comun a tantis leteraturis in lenghe minoritarie e je la afermazion esplicite, de bande 
dai autórs, dal amôr e de braüre pe lenghe e de cussience su la possibilitát e anzit la necessitàt 
di doprále. Chest si lu viót a clár tai cas di Ocitanie e Friül. La storie de leterature furlane nus 
presente diviers esemplis - di Ermes di Colorét, Eusebi Stele, Jaroni Sin, Colö Marlupin, Jaroni 
Blancon, fintremai a Pier Paolo Pasolini — e alc di compagn lu ufris la leterature in lenghe d'óc, 
par esempli tai cas dai gascons Pèir de Garròs e Bernat Larada. Si pues vualmâ une cierte parin- 
tat, leade ancje aes curints di pinsir contemporaniis, tra il sonet di Jaroni Sin, In laude de len- | 
ghe furlane, e i viers di Larada, che i ten a di di jessi gascon e di volé doprâ la so lenghe, com- 
pagn di Omér cul gréc e di Virgjili cul latin, e tra chescj e i viers di Colò Marlupin (“Jo sint nas- . 
sut tra Glemone e Tumiez/Donghe lis mont di cha dal puint dal Mesch/Par furlan vuei chianta no ` 
par todesch"), che al saponte la só sielte cul fat che al è "natural e bon" e al siere in cheste | | 
maniere, une vore clare: "Jo o sares un menchion/A favella e no jessi intindut/Jentre de ville la ` 


ch'jo soi nassut". | 


5. Lenghe e dirits lingustics. La situazion 

L'ocitan, daür dai studis sociolinguistics plui resints e plui acreditâts, al ven ancjemö 
doprât tes sds milante varietats locals di uns sis-siet milions di personis, ancje se cun nivei 
di competence une vore diferents un cul altri (lu capissin in tancj, lu fevelin tancj di man- 
cul — sü par jà 3 milions di lör - e a son bogns di leilu e scrivilu une picule minorance, che 
pero e je daür a cressi). Lâ che la situazion e je piés al & tes citâts grandis dal Stat fran- 
cés, impen lâ che al ven doprât di plui, massime tant che lenghe di cjase e de cuotidiani- 
tat, al e tes zonis ruráls dı Gascogne, Alvernie, Lenghedoc e tes monts (Alps e Pireneus). 
La lenghe d'öc, duncje, no je dome ché dai trobadors de Ete di Mieç o di Frederic Mistral, 
ma ancje di tanc| di lór che le fevelin in famee e cui amis e che, magari a fuarce di vitis, 
le doprin ancje a scuele, tai media, tes istituzions e te economie. 

Chei plui fortunats a son i dismil abitants de Val d'Aran - Catalogne, Stat Spagnül - là che 
Costituzion, Statüt regjonâl e legjislazion a ricognossin al aranés (la varietât ocitane di chen- 
ti) la carateristiche di lenghe proprie di ché comunitat teritorial e duncje il status di uficia- 
litat dongje di spagnül e catalan. Cussi chest dialet ocitan si lu scrif inte grafie unitarie clas- 
siche, al ven doprât e insegnât a scuele e al é presint tes istituzions, tai servizis publics e 
tai media de valade (rivistis, libris e l'insert setemanál Aué dal cuotidian catalan Avui). Cun 
di plui, i nons uficiâi dai 
lücs a son dome par aranés. 
E je plui complicade la 
situazion tal Stat francés. 
Cun dut achel, fra une pre- 
since une vore limitade tes 
scuelis publichis — su la 
fonde de innomenade Lec 
Deixonne dal 1951, che e 
regole l'insegnament, facol- 
tatif e für programe, des 
cussi clamadis "lenghis 
regjonáls" e e previdt che la 
formazion dai insegnants e je 
ricognossude e paiade dal A La distribuzion teritoriâl des Calandretas 

Stat - e la ativitat des Ca/andretas (scuelis privadis bilengals), che a son 
sü par jù un centenár e a tirin dongje cualchi mär di arléfs ad an. A son | Va 
in cressi lis iniziativis di promozion soredut di caratar cultural inmanea- | 
dis a nivel di Regjon o di Dipartiment e e je une cierte vivarositát asso- N 
ciative e artistiche, cun radios privadis, sits internet, publicazion di 
libris e rivistis, associazions e isituzions culturâls, tacant dal I.E.O., pro- Ata steme dal 
duzions audiovisivis, teatráls e musicals, la lenghe ocitane si le cjate ` Institut d'Estudis 
ancje in piculis dosis te radio e te television publiche e intai ultins agns 

la lenghe e je rivade a concuistà un tic di spazi e di ricognossiment public di plui che in 
passat, ancje cuntune pocje di cartelonistiche bilengal. 

E je sü par jü compagne, ce pe tindince a là in miör ce par vie des tantis dificoltats, le 
situazion te Ocitanie "taliane": tra Piemont, Ligurie e Calabrie a son dusinte mil personis 
in dut e il 50% di lór ancjemö in stat di fevelá la lenghe proprie, ma cuasit nissun nol € 
bon di scrivile, ancje parce che la pussibilitàt di doprá une grafie unitarie e etimologjiche 
che e rive a adatâsi a dutis lis varietâts locals, no je ancjemó cussi condividude, stant che 
a son ancjemo tancj chei leáts ae grafie cussi clamade mistralenco (ché dai felibriscj) e un 
piçul grup al continue a refudâ adiriture la denominazion "ocitan" e a vé miór ché di "pro 
vencál-alpin". Tal cjamp de istruzion no esistin lis calandretas e a son dome i progjets “spe. 
rimentái” inviâts daspò de jentrade in vore de legjislazion regjonâl e statâl di tutele. Cu lz 
Lec statál 482/1999 l'ocitan al e jentrât in cualchi maniere in uficis e istituzions e ir 
diviers puescj la cartelonistiche toponomastiche e je bilengâl. L'associazionisim al & avon. 
de vivarós e al opere ce tal setór cultural ce tal cjamp de economie, là che la “ocitanitat’ 
e je deventade une bandiere — un /ogo, un brand (cemüt che a disaressin i esperts di mar. 
keting) — che e marche teritori e prodots e duncje e promóf il disvilup de comu. 
nitat, massime tai setörs dal turisim e dal agroalimentâr. In cheste suaze z 
mertin segnaladis lis ativitats di Chambra d'óc e Espaci Occitan e, ancje se 
plui pe idee origjinarie che pal so impat concret, la campagne di promozior 
de lenghe, Occitan lenga olimpica, peade aes Olimpiadis di Unvier dal 
2006. La presince de lenghe tai media e je garantide, dome in part, des 
rivistis associativis, tacant dal storic mensil Ousitanio Vivo. Al & pardabor 
A La steme de — dificil viodi o sinti l'ocitan par radio o par television, ancje se al è un cieri 
Chambra d'Óc dinamisim te produzion musical e tal cjamp dal audiovisif. 


Una Arona 


6. Lenghe, teritori e politiche 

La mitizazion des eresiis catare e valdese; il riferiment ae leterature trobadoriche, aes sds 
peraulis claf drech e paratge e ae societat, une vore indenant par chei timps, lâ che e jere 
nassude; la leture storiche de Crosade cuintri dai Albigjés tant che l'inviament de anession 
violente ae France; la cundizion contemporanie di sotanance des perifariis meridionals 
rispiet a Paris e des valadis alpinis rispiet a Cuneo e Turin, marcadis di emigrazion, servi- 
tüts militars, disfrutament speculatif des risorsis minerariis e ambientals dal teritori. 
Chescj, in struc, a son i elements principâi che dilunc vie dai ultins cent-centevincj agns a 
an marcát lis rivendicazions socials, economichis e culturáls des comunitats di lenghe d'óc, 


PERAULIS: DAL SENHAL AL SIGNAL 

Senhal e je une des peraulis cláf de poesie trobadoriche: si 
riferis al non convenzionál che daür di chel si plate la femine 
ogjet de fin'amor. Magari cussi no, in timps plui resints, mas- 
sime tal so corispuindint francés signal, ché peraule e à vat un 
significat une vore diviers. Signal - o signe — al vignive clamât 
l'ogjet (un cocul o une sorte di medaie) che al vignive leàt tor 
da! cue! di ogni frut che te scuele francese si faseve discuvier- 
zi tal dopra il “patois”, cun ché di dài punizion, stigmatizant 
ıl so compuartament, e di invidâlu a liberâsi di chel stes 
segnacul vergognós cu la delazion di cualchi altri che al ves 
fevelát te lenghe proprie e no par francés. Chest al & ce che al 
sucedeve avonde dispés tes scuelis fin a pocjis diesenis di 
agns indaür. A an voi ché esprience no dome tancj dissedents 
dai trobadors, ma ancje tancj altris fruts di lenghe catalane, 
basche, todescje e bretone, tal Stat francés, o ben arléfs galés, 
irlandés e scozés des scuelis dal Ream Unit, là che il signal al 
podeve jessi adiriture une crepe. Formis di stigmatizazion e 
modalitats di punizion dai fruts che a dopravin la lenghe pro- 
prie, divierse di ché dal Stat, a son stadis une pratiche condi- 
vidude un póc dapardut tes scuelis, cemüt che ancje furlans, 
slovens e gjermanics de nestre regjon a an vüt sperimentat. 


massime te cussi clamade 
Occitania Granda, ché sot 
dal Stat francés. La prime 
decade dal Nüfcent, par 
esempli, e viót une schirie 
di siopars dai minadórs e 
dai contadins (i innomenáts 
produtórs di ue e di vin, i 
vinhairons) cun conotazions 
no dome economichis e 
sociáls, ma ancje politichis 
- un dai intindiments condi- 
vidüts al jere chel di vé "un 
Midi autonome", la autono- 
mie almancul aministrative 
des regjons ocitanis dal sud 
dal Stat francés - e lingui- 
stichis, stant che i 
800.000 di lór in place a 
Montpelhier (Montpellier) 
ai 9 di Jugn dal 1907 a 
disfilin cun cartei e slogans 
in lenghe d'óc par pandi la 

lör alteritât rispiet al podé economic e politic francés. Daspö de Prime vuere mondial a nas 
sin i prins piçui sogjets politics (proto)ocitaniscj, tant che il Comité d'actions de 
Revendications nationales du Midi (1922) e la Ligue de la Patrie Méridonale (1923), grup: 
autonomiscj e in part ancje indipendentiscj, che a esprimin une cussience etniche e lingui 
stiche plui debile di ché di altris esperiencis contemporaniis di altris zonis di Europe, mi 
a pandin un antagonisim teritoriâl, economic e ancje cultural, almancul /atu senso, cu li 
France d'oil, la France francese. Cheste mancjance di obietifs politics e culturâi clars i 
fuarts — evidente in particolar cuntune semplice comparazion Ocitanie-Catalogne — e j 
leade ae esperience plurisecolàr vivude dentri dal Stat francés. 

Su chest cantin si podarès fa un par di riflessions, che di une bande a permetin di intivi 
une sorte di continuitat jenfri la France dal Ancient regime e ché post-1789 (ma ancje di 
prime France post-rivoluzionarie fintremai ae République di cumó che te Costituzion e vié 
stabilit che il francés al & "/a lenghe de France") e di in ché altre a vualmin une interes 
sante lidris dal ocitanisim politic contemporani. Prin, la ostilitat dal podé francés viers d: 
pluralitât linguistiche e je ben precedente dal inomenát plait cuintri des lenghis fat li d 
Convenzion de bande di Barrére (“// federalisim e la superstizion a fevelin par breton, i 
asse cuintri de Republiche par todesc, la cuintririvoluzion par talian, il fanatisim pé 
basc...") e de "Relazion su la necessitát e sui imprescj par eliminà i patois e universalia 
la lenghe francese" dal Abát Grégoire (1794): a son a dimostrálu l'edit di Villers-Cotterét 
dal 1539 cu la imposizion dal francés tant che uniche lenghe des istituzions in alternativ 
al latin e a chés altris lenghis volgârs o l'edit promulgat tal 1700 de bande dal "Roy Soleir 
Luis XIV, cuintri dal üs dal catalan te regjon dal Rosselló 
(Roussillon). Secont, i rivoluzionaris francés no jerin duc} 
centraliscj e fanatics nemis des lenghis "altris": no lu jerin 
i zirondins, che — ma chest si lu sa — a vevin un orienta- » e 
ment federalist, e nancje duc) i jacobins, che — e chest al ` ; 
è pôc cognossüt - soredut in Provence e in altris regjons 4 
ocitanis a pandevin ideis regjonalistis e federalistis e a > 
dopravin la lenghe d'óc te redazion dai proclamis rivoluzio- i 
naris. Un altri moment significatif al ten dentri la metat dai ` 
agns Trente, la Resistence, la conclusion de Seconde Vuere À; Fraioli Fontan, deans dai oet 
Mondiâl e i prins agns de ricostruzion. Inte Ocitanie Grande tanisim" eae nee 


al ven fondat il Parti Provencal, grup di campe metüt adun di un trop di inteletuâi federa- 
liscj di Marsilie tal 1936. Pécs agns daspö, tes Valadis Ocitanis si disvilupe une part 
impuartant de Resistence taliane e si palese — cu la “Declarazion dai rapresentants des 
popolazions alpinis", clamade ancje Carte di Chivasso, sotscrivude ai 19 di Dicembar dal 
1943 in che citadine de plane dal Piemont de bande di un trop di lör, valdostans tant che 
Emile Chanoux e de zone valdese e ocitane de provincie di Turin, tant che Gustavo Malan — 
la dibisugne di sierá cul fassisim e cu lis sôs trombonadis 
nazionalistichis e di vierzi une gnove fase cu la costruzion 
di un Stat talian e di une Europe libars e democratics, la 
creazion di un Stat republican e democratic “cun fondis 
regjonáls e cjanlonâls", la prospetive de federazion euro- 
peane tant che contest favorevul “pe soluzion dai proble- 
mis des piculis nazionalitáts" e il ricognossiment de liber- 
tat di lenghe tant che une “cundizion essenziál pe tutele de 
personalitat dal om’, e duncje tant che un dirit fondamen- 
tal, 

La esperience resistenziál, di là dal clap, e puarte tancj di 
lor a dasi adun tal 1.E.0., che al slargje il so ambit di azion 
de ricercje e da: studis aes rivendicazions lingusitichis e al 
cjamp de mobilitazion sociál e politiche. Tai agns 
Cincuante si vierc une tierce fase, che e rive fintremai in di o A Robert Lafont, scritór e leader 

di vué, marcade di une vision pardabon ocitane e ocitani- POlitic ocitan 

ste des cuistions economichis e sociáls, politichis e lingui- 

stichis, che e met in relazion il singul teritori cul comples des tieris d'öc. Cheste e je segna- 
de de ativitât di diviersis organizazions culturals politichis ocitanis, oltri che di une schirie 
di inziativis e mobilitazions di caratar sociál, economic o culturál che si dan un orientament 
di cheste fate. A son i agns che il panorame politic dal Stat francés al regjistre la compa- 
rizion dal P.N.O. (Partit Nacionalista Occitan), grup piçul ma unevore combatif, nazionalitari 
e indipendentist, fondât di Francois Fontan, considerât l'ideolic dal ocitanisim contempora- 
ni e intune cun Guy Héraud ispiradór de curint di pinsir dal etnisim, un “nazionalisim uma- 
nist" che si fonde su la etnie, ven a di la nazionalitàt, la comunitat linguistiche. Cun di plui, 
in bande dal LEO, un trop di lôr, vuidâts dal scritór Robert Lafont, a metin adun il Comitat 

Occitan d'Estudis e d'Accion (COEA). || COEA al nas tal 1962 propit cun ché di crea une rela- 
zion plui strente jenfri moviments e rivendicazions socials, cuistion linguistiche, prospetive 
autonomiste e ispirazion nazionalitarie e socialiste, daür de esperience de lote dai minadörs 
di La Sala, fra la fin dal 1961 e il més di Fevrâr dal 1962. | siopars di Decazeville (al & 
chest, in onör dal inzegnir Decazes, il non di ché localitât par francés) e lis manifestazions 
di Rodes (Rodez) a viodin, compagn di cuasit sessante agns prime a Montpelhier, tante int 
in place e manifescj, cartei e slogans in lenghe d'öc. Al e propit in chest contest che a 
madressin i concets di colonizazion interne e di decolonizazion, riferits aes cundizions eco- 
nomichis de Ocitanie, la che lis industriis e lis risorsis economichis a son intes mans di 
imprenditörs francés o di impresis multinazionâls, il teritori e lis personis si cjatin intune 
situazion di sotanance, pronts a jessi destinataris di disfrutament, dispropiazions e licen- 
ziaments, e chestis cundizions a corispuindin ad implen cun chés de lenghe e de culture 
d'öc. La Ocitanie si cjate intun stat compagn de Alzerie o di cualsisedi altre colonie fran: 
cese e chest al val ancje par altris realtâts “francesis” — tant che la Corsiche, la Bretagne, 
V Ocitans in place pe lenghe e pai il Rossilion o il Pais Basc dal Nord — o internis a altris Stats 
dirits linguistics de Europe a soreli a mont — dal Gales ae Sardegne, dal resi 
MUNI dai Pais Bascs e Catalans ae Scozie, de Frisie al Friül - 
dulà che cuistions parelis a tornin a vigni für splacant li: 
istituzions, i partits, i sindicats e chei altris organisims d 
impostazion stat-nazionalistiche. 
Chest dinamisim al cres cul Sessantevot e alc si mdf anch 
tes Valadis "talianis", là che la lenghe d'óc intes sós varie 
tats e ven doprade di plui che inaltrö ma la cussience lin 
guistiche e je salacor ancjemó plui basse: la ocitanitát e je 
une scuvierte resinte (prime la int di chenti e saveve dom; 
che e fevelave te só maniere - "a nosta moda" - doprant ur 
lengac diviers dai dialets talians de plane, dal talian stan 
dard e dal francés, ma compagn di chel de int di là da 
clap), ma ancje chi la lenghe e devente element identitar 
e claf par ricognossi la diference e interpreta lis cundizion: 
di puaretát, disfrutament coloniál e dispopolament dal teri 
tori. Cussi al nas il M.A.0. (Movimento autonomista occitani 


co), metüt in pits di un trop di zovins des valadis che a son in contat cun Fontan, che dal 
1964 al e a sta a Fraisse (Frassino) (e li al restará fin ae sö muart tal 1979). | obietifs dal 
moviment a son la decolonizazion dal teritori, cu la creazion di une Regjon autonome des 
valadis ocitanis, il ricognossiment e l'ús uficial de lenghe e il so insegnament intes scue- 
lis. Su chestis ideis di fonde si cjatin ancje i ativiscj di altris organizazions che si dan adun 
pöcs agns plui indenant, il Comıtat Autonomista Occitan d'Accion (1971) che si ispire ai 
Comitats d'Accion Occitana, nassüts di lâ dal clap tal 1970, simpri daür dal sburt di Robert 
Lafont, tant che disvilup dal COEA (vonde studis, cumö dome azion...) e il grup Nouzautri 
libre - UDAVO (Unione degli autonomisti delle Valli occitane). 

Lis ocasions di mobilitazion no mancjin. Tal 1967 e tal 1970 i vinhairons dai Comitats di 
azion agricule, nassüts daspo dai rivocs dal 1907, a tornin a manifesta in difese di teritori 
e produzions, ma ancje domandant la creazion di une autonomie regjonâl ocitane, cuntun 
"parlament lengadocian", daür dal slogan di “revolucion occitana". Tal 1973, rivant un pöc 
di dute la Ocitanie, in tancj di lör si cjatin adun inte zone dal Larzac, dulâ che il guvier di 
Paris al intint slargjâ cetant il cjamp militâr che al esist v Har/Far, la riviste de Ocitanie che 
bielzá, par pandi la lôr contrarietát in non de agricolture e o si maf 

de difese dal teritori, cuintri dal militarisim e de possibili- 
tat di pierdi, oltri che la tiere, ancje ıl puest di vore. In poc- 
jis peraulis une gnove azion di decolonizazion, cun mani- 
fescj, sprocs e cartei par ocitan e altris inziativis fuartis, de 
lungje marcje in trator viers la capital francese ae ocupa- 
zion des tieris, fin a concierts e spetacui teatrâi in lenghe 
mari, cu la partecipazion di esponents di altris coloniis 
internis (musiciscj e rapresentants irlandés, bretons, bascs, 
catalans e adiriture natifs merecans). 

Altris doi esempli di azion ocitane a son la iniziative puar- 
tade indenant de comunitât ocitane dal Comun di Roure, te 
Val Cluson, che in tré agns di batais (dal 1972 al 1975) e 
rive adore a otigni la s6 denominazion originarie, stramuda- 
de dal fassisim in Roreto Chisone, e la grande mobilitazion 
popolar dai cent mil che tal 1976 a disfilin tes stradis di 
Montpelhier, berlant il sproc Volèm viure au pais (O volin 

vivi tal nestri pais), che al deventara il non di un moviment politic par cualchi an un grur 
vivarós. 

Ancjemö tai prins agns Setante, te Ocitanie "francese", a vegnin für altris grups, tant ch 
Lucha Occitana (Lote ocitane) e il piçul Partit Socialista Occitan, che a an une cierte fuara 
di mobilitazion, ma nissune capacitát di tirá dongje vóts, ancje par vie dai mecanisims de 
legs eletorâls di impostazion maioritarie, a diference dal M.A.O., che in diviers pict 
comuns des Valadis “talianis” al rive a vé sindics e conseirs comunai. In timps plui resints 
ducj chescj grups si son sfantáts: al reste il minuscul P.N.O. intant che cui agns Otante : 
plui part des componentis nazionalitariis ma no indipendentistis e cjate une gnove cjas 
politiche tal Partit occitan, che al partecipe aes elezions e al rive a vé al massim il 3% di 
vóts e al fas part di une aleance cun altris grups nazionalitaris e regjonaliscj e cui verts, 0 
a nivel statál ce a nivel european. A son ancje altris grups di çampe, tant che il Cràc (I'acri 
nim di Centri rivoluzionari ocitan che let dut intune al vol di "muardude" o “grif”). Lis bar 
dieris e la lenghe de Ocitanie a son ancje une costante di dutis lis manifestazions “no gli 
bal” o “altermondialistis”, animadis di grups di ispirazion ecologjiste, libertarie e di camp: 
tant che Gardarem la Terra e Anaram au Patac. 

Dongje des inziativis propriis - plui o mancul ocitanistis — lis istancis peadis cu la lenght 
cu la culture e cul teritori de Ocitanie a son stadis poiadis, ancje se in maniere iantis vd 
tis un tic masse ambigue e smavide, de bande dai partits di campe o centricampe, mass 
me francés e talians. In cheste suaze e merte ricuardade — par esempli — la relazion priv 
legjade cu la campe francese (dal rapuart jenfri il C.O.E.A. 

e la Convenzion des istituzions republicanis di Mitterrand W Une opare di Ben Vautier pal oc 
ae aliance cul PSU di Mendès-France fintremai ae pole ae tan e par Gardarem la Terra 
presidence Mitterrand) mantignude de bande de corint oci- 
taniste, nazionalitarie ma no indipendentiste, leade ae figu- 
re di Robert Lafont. 

Fra i risultats otignüts a mertin marcats la Leç pal insegna- 
ment des lenghis “regjonâls” in France, che e je stade pro- 
ponude e fate buine sot il sburt di un deputat socialist oci- 
tan (l'onorevul Deixonne che i a dat il non), e la metude in 
vore dal articul 6 de Costituzion taliane cu la aprovazion in 
Parlament de Lec 482/1999. 

OCITANIE, ERESIIS E RIVIEI 

Ocitanie, eresiis e riviei si tegnin dongje a fuart, a nivel ce simbolic ce storic. Al baste tigni in a 
ments lis vicendis dai Catars e de lór eliminazion o chés dai Camisards ugonots, par no fevelá de 
presince storiche e contemporanie dai Valdés, massime tes Valadis ocitanis de provincie di Turin, 
che di fat a son cognossudis ancje tant che Vals valdesis. 

Il Catarisim al è nassút propit inte Ocitanie di soreli a mont tor dal an Mil, cun ché di dá cuintri 
ae Glesie catoliche uficial, acusade di coruzion moral e material e di jessi lontane de fede vere e 
juste. Lis sds fondis teorichis e teologjichis si cjatin tal ricognossi la anime dal om tant che il 
cjamp lá che si disvilupe il contrast jenfri spiritualitat e materie, Diu (il re dal amór) e il Rex 
mundi (il re dal mâl), principis eternis, coesistents e antagoniscj — e par vie di cheste imposta- 
zion “dualistiche” al pues vigni paragonât in part al Manicheisim — e te aspirazion umane a subli- 
mâ i rapuarts cul moni material. Di fat i interpretis estrems de teologjie catare — i cussi clamâts 
perfets — a praticavin un assetisim rigorös, che al podeve rivâ ae endura, suicidi sacri otignút cul 
refuda di mangiâ, a rinunziavin a cualsisedi proprietat e a vivevin di limuesine. Plui in gjenerâl i 
crestians - si Gefinivin cussì, il tiermin “catar” (dal gréc katharos, pür) al è saltât für plui inde- 
nant — a levin cat: di un percors di iniziazion e a refudavin dut ce che al ves vat alc a ce fà cul 
mont material, ancje | sacraments tant che il batisim in aghe, cun dut achel a vevin une lör stru- 
ture eclesiastiche oreanizade ın diocesis (Albi, Tolosa, Caracassona e Val d'Aran) e diaconats. La 
eresie e je stade sojaloiade cu la Crosade cuintri dai Albigjés, la vuere di concuiste, benedete di 
pape Inocenc lil, fare dai francés cuintri dai nobii ocitans, che a jerin catars o “filocatars”, fra il 
1209 eil 1255. 

Al partis de critiche se coruzion de Glesie di Rome ancje il Valdisim, moviment religjos inviát a 
Lyon tal 1170 che si inlidrise a fuart in Dolfinât, Lenghedoc e Provence. | caratars di fonde a son 
il leam fuartonon cu lis Scrituris e cu la sostance de fede. Al mercjadant lionés Pierre de Vaud 
(Pietro Valdo), che al decit di lassâ il so patrimoni ai puars, i rive daürman la scomuniche. 
Scomunicâts e perseguitats, i valdés a vivin la lör fede in clandestinitât, massime te Ete di Mieç 
e dilunc vie dai secui XVI e XVII. Tal 1532 cul Sinodi di Chanforan, in Val Pelis, i Valdés a deci- 
din di aderi ae Riforme protestante, mudant part de lör dotrine e des lör pratichis. Tal Cinccent 
a patissin une gruesse persecuzion, massime in Provence, che ju puarte a scjampâ vie, la plui 
part di lör in Svuizare. Tal secul seguitifs a son i Valdés des valadis dal Piemont a scugni scjam- 
pa vie, a convertisi o a resisti cuintri dai Savoia. Esemplâr la vuerilie valdese vuidade di Giosué 
Janavel in Val Pelis, che su la fonde di ché esperience al scrivara une sorte di manual militar cun 

indicazions tatichis e strategjichis che a vegnaran metudis in vore ancjemo tré secui indenant de 
bande dai partesans cuintri dai nazifassiscj. 

E je significative la difusion dal Protestantisim te Ocitanie grande, massime in Gascogne - lá che 
al devente religjon di stat tal Ream di Navare — e in Provence e Lenghedoc. La fede e a une valen- 
ce politiche fuarte, tant che element di distinzion rispiet al assolutisim monarchic francés. La 
conflitualitât politiche e religjose si palese ad implen cul 1561 e si cuiete, in part, cul edit di 
Nantes (1594), che di une bande al ricognös il catolicisim tant che religjon di stat e di in ché 
altre al lasse libertat di cult pai protestants, a cundizion che a rınunziin a aleancis cui stats nemis 
de France. La revoche dal edit, tal 1685, e invie une schirie di persecuzions. In rispueste i 
Ugonots — cemút che a vignivin clamats i protestants — a tachin un riviel che al lara indenant 
fitremai tal 1710, cu la vuerilie dai Camisards, protestants di lenghe d'öc in maniis di cjamese 
(al & par chest che si clamin cussi) in lote cuintri dai francés. 


V La steme te aule sinodal de Cjas 
valdese di La Tor 


A Chanforan, Val Pelis: monument valdés in memorie dal Sinodi dal 1532 

LA CROSADE CUINTRI DAI ALBIGJES 

Prins agns dal secul XIII. La Glesie di Rome e je pardabon preocupade pe difusion de eresie dai cre- 
stians. Pal Pape Inocenc III e a di vigni disvidriçade e cun chest intindiment i emissaris dal Pontefiç 
a fasin un lavör ce di diplomazie — cui sorestants dal ream francés di in ché volte — ce di propagan- 
de, cu la predicazion in France a pro de necessitat di une crosade cuiniri dai eretics infedéi. 

Il re Philippe Auguste al da la só poie ae iniziative, ma le lasse ai siei feudataris, vuidáts di Simon di 
Montfort. In difese dai Caiars a son inschiriâts fin dal principi Ramon Trencavel, viscont di Albi, 
Besiers e Carcassona, e Ramon Roger, cont di Foix, che a aderissin ae eresie catare, intant che Ramon 


A Montsegur, lúc de resistence catare 

VI di Tolose, il plui potent de nobiltât ocitane, al reste fer. Il prin suces dai crosáts al è la con- 
cuiste di Besiers, tal 1209: ducj i abitants de citát a vegnin sierâts te catedrál e daspö a vegnin 
brusâts ducj, cence diference di fe, di ses, di etât. 

Un gjenocidi fisic — lis cronachis a contin che cheste linie dure e jere ispirade dal rapresentant 
dal Pape, l'abát Arnauld Amaury, innomenát pal so ordin ai soldáts: "Copaitju ducj! Il Signór al 
cognossara i siei" — al invie il gjenocidi spirtuál e linguistic dai ocitans. A chest pont al jentre te 
vuere ancje Ramon VI di Tolose, ma Simon di Montfort al va indenant cu la só vore: tancj catars 
a muerin e tancj nobii francés a cjapin il podé, massime daspö da Statúts di Palmiers dai 1212. 
L'an seguitif Simon di Montfort al ving ancjemö, Ramon VI al ven parát vie e ancje Tolose e deven- 
te francese. Tal 1219, partit dal Marchesát di Provence, il cont tolosan al torne a cjapâ la só citât 
e Simon di Montfort al mür. La cuistion e je simpri plui politiche, massime daspö de concuiste 
francese di Avinhon e dal tentatif dai tolosans di rivá a un acuardi cun Paris, che tal 1229 al 
vierç lis anessions al Ream des tieris ocitanis. Tal 1242 al & il colp di code dal cont di Tolose, 
che al rive a vé la poie dal re di Ingletiere (paron de Aquitanie), dal imperatór gjermanic (formal- 
mentri sovran de Provence) e dal re di Aragone, ma al piert ché aleance daspò de prime sconfi-, 
te tal Poitou. La cjace ai eretics e va indenant: tal 1244 al cole il cjistiel di Montsegur e un biel 
trop di lór ancje in chest cas - cemút che al testimonie il non di une splanade li dongje, Lo prat 
dels cremats — a vegnin brusáts vifs; tal 1255 chel stes destin al è sigurâl ai catars logâts a 
Queribus. 


IL LA OCITANIE “TALIANE” 


1. Il teritori e la sö storie 


Lis Alps, dal pont di viste talian o francés, a marchin un confin e a segnin une separazion, 
cun dut che te Union europeane dal di di vué cheste division e varös di jessi dome virtual. 
Cheste continuitat teritoriál e je par sigür garantide, cuntune cjaladure ocitane, che e per- 
met di considerá lis Alps tant che une part des tieris d'óc. La dimension ocitane e permet 
di ribaltá la vision di chest teritori che, te só part tal Stat talian, nol & plui une “periferie” 
estreme e bandonade di Turin e Cuneo, ma al vuadagne une só sogjetivitát. 

Tal contest alpin la zone de Ocitanie plui a soreli jevát — e duncje plui dongje di nó - e je 
ché des Valadis ocitanis dal Piemont. A son cutuardis vals (cence conta i cjanâi laterâi plui 


piçui) che si cjatin tal Piemont ocidentâl e 
meridional, in provincie di Turin — la Alta 
Val Dueira o Val d'Ols (che che par talian 
si clame Alta Val Susa), la Val Cluson o Val 
de Pratjalats (Val Chisone), la Val Sant 
Martin (Val Germanasca) e la Val Pelis (Val 
Pellice) — e in provincie di Cuneo: Val Po 
(Valle Po), Val Varacha (Val Varaita), Val 
Maira, Val Grana, Val d'Esturo (Valle 
Stura), Val Ges (Valle Gesso) Val 
Vermenanha (Valle Vermenagna), Val Pes 
(Valle Pesio), la Val d'Eler (Valle Ellero) e 
la Val Corsalha (Val Corsaglia). Cun di 
plui, un picul tocut dal teritori alpin oci- 
tan dal Stat talian si cjate in Ligurie, sot 
de aministrazion provincial di /mperia — 
un trop di borgadis dai comuns di Triora e 
Auriveta (San Michele Olivetta) — e une 
altre part de Ocitanie "taliane" e je la 
isule linguistiche di La Gàrdia (Guardia 
Piemontese) in provincie di Cosenza. 


` ESTURA: 
ot io 9-9. 9^ 


PES ` 


` ` QUIÉ : 
VERMENANHA & > 


Limona 


A Lis Valadis ocitanis dal Piemont 

1.1 Tra turisim massif, resistence cultural e identitat linguistiche e religjose 

Ché che par talian si clame Valle di Susa, sul plan linguistic e cultural, si le pues dividi 
tré parts: ché plui basse, là che si doprin dialets piemontés, ché mezane, franc-proven 
e ché plui alte, di Chaumont (Chiomonte) fintrermai al Montgenebre (Monginevro), che € 
ocitane. La Va/ d'Ols e à vivüt une lungje stagjon di autoguvier, dal secul XIII fintremai 
1713, inte confederazion dai Escartons, adun cun altri tieris d'óc tant che la zone 
Briançon e la Val de Pratjalats. In di di vué il cjanâl al mostre tantis musis une vore di 
rentis: ché dal turisim de néf, cun pistis, implants e une edilizie pal plui pöc rispietose | 
paisac alpin, che e à tacat a disvilupasi, a Bardonescha (Bardonecchia) e Lo Grand Sai 


De VAVADAN OLMAN 

A Une cartoline promozional des 
Vals ocitanis dal Piemont e de lör 
lenghe 


(Sauze d'Oulx), ancjemö te prime part dal Nüfcent; ché 
braüre de storie, de culture e de lenghe; ché des infrast 
turis di comunicazion che le tressin e le tain, tant che 
autostrade, la ferade e il traför dal Frejus; ché de mobili 
zion popolar di resistence cuintri de menace di un gnü 
definitif savoltament dal teritori rapresentade dal TAV 
tren di alte velocitat). 

Leade ae Val d'Ols de esperience storiche dai Escartons 
dal pont di viste gjeografic e stradal, de siele di Sestrié 
(Sestriéres), la Val de Pratjalats e je siore di storie, di t 
paisaçs, valorizáts cun doi parcs naturâi, e di monume 
particolars, tant che la fuartece di Fin/strélas (Fenestrel, 
une batarie di fortificazions che si disvilupe par tré chi 
metris e suntun dislivel di 635 metris, fate fà sü dai Sav 
tra il 1727 e il 1837. 

La part plui basse di ché che e je clamade ancje Val C/u: 
e je marcade di une industrializazion tacade ae fin 4 
Votcent. Un altri caratar di cheste zone, che al é spz 
adun cu lis Vals Sant Martin e Pelis, al & chel de presir 
storiche e contemporanee de fede valdese. 


In bande de Val Cluson si cjate la Val Sant Martin che, dongje de identitat (pluri)lingui: 
che (ocitan, francés e talian) e religjose, e à dós tradizions economichis e culturáls che 
chescj ultins agns a son deventadis elements di atrat par cui che al rive di für. 

La prime e je leade aes minieris di talc e 
grafit, la che cumo no si lavore plui a gjava 
für peira doça e peira niera ma si organi- 
zin visitis par grups di students e di 
turiscj. La seconde si riferis ai vignâi di Lo 
Prie (Perrero) e Pomaret (Pomaretto) e ae 
produzion dal vin Ramier. Il cür des cussi 
clamadis Valadis Valdesis si cjate in Val 
Pelis, cul centri religjös di La Tor (Torre 
Pellice) e i lücs storics di Chanforan e de 
Guieisa dla Tana, tal comun di Angruenha 
(Angrogna). 

Tai comuns di Luserna (Luserna San 
Giovanni) e Roraa (Rorá) si cjatin diviersis 
ejavis di piere, che a vegnin disfrutadis 
tacant de Ete di Miec cu la produzion de 
cussi clamade "pietra di Luserna". In 
chest cjanal za tai agns Setante si cjatavin 
cartei stradai in lenga d'öc. 


: 1.2 Paisaçs, tradizions, art e fiestis 

Il Vísol al è il spic plui alt des Valadas dal 
: Piemont e une des monts plui altis de 
Ocitanie interie. Maestós, grandonon, al 
domine dute la plane e al somee propit 
: che il so non par par latin, Vesu/us, cemüt 

A II templi valdés di La Tor 


- che si pues lei tai scrits di Virgjili e Plini il Vieli, al ven dal fat che si rive a viodilu di lon- 
tan. Dongje dal cussi clamat "Re di piere" al nas il Po (Pó par ocitan), il flum plui lunc dal 
Stat talian. Ae fin de part plui basse dal so cjanál si cjate la innomenade badie di Staffarda 

, € te part plui alte a son pais di mont cun storiis, liendis e tradizions di là a scuvierzi. 

. La zone e à un atrat grant pai amants dal trekking e de mountain-bike. In di di vué la Va/ 
Po e somee une val sierade, ma si dis che tal 218 p.d.C. Anibal al rivà in Italie cui siei ele- 

fants propit passant dongje dal Vísol e al è sigür che par uns 
cent agns (fintremai ae fin dal Cincent) lis comunicazions 
fra lis dös bandis dal spartiaghis a forin plui facilis in gracie 
de pigule galarie (/o pertuis de Vísol) volude dal marchés di 
Saluces, Ludui Il, tal 1478, a pro dal cumierç di sal, ris, 
piels e lane fra Provence, Dalfinat e Italie dal Nord. 

La Val Varacha le clamin ancje il cjanâl di smeralt par vie 
dal colör vert di prâts e clevis. Al & un cjanâl biel lunc che 
al ufris un campionari sior di paisaçs. In som si cjate il Co/ 
dal Anhel (Colle dell'agnello) che, almancul cuant che no je 
néf, al permet di passa cu la machine di la dal clap, tal 
Cairàs (Queiras), te Ocitanie "francese". 

La part plui alte dal cjanál - i comuns di Pont e la Chanal 
(Pontechianale), Chasteldalfin (Casteldefino) e Blins 
(Bellino) - e je cognossude ancje cul non di Chastelada par 
vie de partecipazion di chest teritori ae esperience di auto- 
guvier alpin e ocitan dai Escartons. La Val Varacha e je ancje 
ché des tradizions plui vivarosis e carateristichis dal timp 
dal Carnaval - la Baia di Sant Peire (Sampeyre "par talian") 
e la Beò di Blins - e de rinassince cultural e politiche ocita- 
ne, cu la presince a Fraisse (Frassino) dal 1964 al 1979 dal 
ideolic dal ocitanisim, François Fontan, e la opare leterarie di 
Toni Baudrier e Joan Bernard. 

La Val Maira e je une altre valade lungjonone, che si disvi- 
lupe sü par jü par 45 chilometris e e je dividude in cutuar- 
dis comuns. Sul plan gjeografic e ambiental si pues fa une 
distinzion clare jenfri la part basse, strente e boschive, e 
ché plui alte, cun tancj crets, forons, lavinài e cjanai late- 
rai. Ancje cheste zone, tai secui stats, e à vüt vivüt une lun- 
gje esperience di autoguvier: jenfri i secui XIII e XVII i pais 
di Acelh (Acceglio), Ugol (Ussolo), Sant Miquel (San 
Michele), Prats (Prazzo), La Marmol (Marmora), Chanuélhas 


EJ 


A Une sfilade de Baia di Sant Pej; 


(Canosio), Elva, Estrop (Stroppo), Célas (Celle Macra), 
L'Arma (Macra), Lotul (Lottulo) e Palheres (Pagliero) si 
davin adun intune comunitát autonome, rispietade a dilunc 
dai nobii confinants. Dongje di cheste storie particolár, la 
Val Maira e a un patrimoni sflandorós di bielecis che a son 
artistichis (il "top" a son i frescs fats ae fin dal Cuatricent 
inte plef di Elva dal pitór flamant Hans Clemer), architetoni- 
chis (par esempli, il motif ornamentál dai morres de peira, 
“musis di Diere, presint in dute la Ocitanie si cjate achi 
une vore dispes tes façadis des cjasis e tes fontanis) e natu- 
rals, tant che lis curiosis sculturis gjeologjichis dai "Ciciu" 
di Lo Vilar (Villar San Costanzo). 

Cun di plui a esistin struturis escursionistichis (la rét di 
trois dai cussi clamáts “percors ocitans”) e di ospitalitat 
(B&Bs, piçui albiercs e agriturisims), dut chest al ven valo- 
rizat cun snait e cun braüre doprant la lenghe ocitane e 
cussi al & daür a cressi un turisim cultural e ambiental cun 
visitatórs che a rivin di Italie, France, Gjermanie, Svuizare, 
Austrie e Pais Bas. Cognossút pal plui — almancul tal Stat 
talian — par vie che achi al è nassüt Giovanni Giolitti, 
Draonier (Dronero) al e il centri urban plui grant e plui 
impuartant de valade. Par cui che al rive de plane al è par- 
dabon la puarte de Va/ Maira e un póc ancje de Val Grana. 
Cheste só impuartance storiche e teritorial e je palesade 
dai siei palacs medievâi e rinassimentai, de glesie gotiche 
dai Sants Andree e Pons, dal Marcjat dai grans e dal Puint 
vieri. Cumö il borc al & deventât un pont di rieriment par 
dute la Ocitanie "taliane", stant che ta chest comun, intu- 
ne ex caserme dai alpins, si cjate ‘il sit di Espaci Occitan, 
associazion des Comunitats di mont des Valadas nassude 
cun ché di promovi il teritori cuntune vision unitarie e leade 
a fuart ae lenghe e ae culture d'óc. 


A Santa Maria d'Estrop 


W Fresc di Hans Clemer te plöf di Elva 

STORIIS DI INDIPENDENCE E AUTOGUVIER TES ALPS OCITANIS 

Un riviel cuintri dal feudatari a Briançon tal 1244. A son nassüts cussì i Escartons, la federazion aut: 
nome di Cairàs, Briangonés, Chastelada, Vals d'Ols e Prajalats. Daspö de insurezion la nobiltát c: 
cjâflüc dal Dalfinát e scugni gloti un compatát cu lis popolazions des vals che al previodeve l'autog: 
vier dal teritori, comprendudis monede e justizie, e la division dai tribüts jenfri lis parts (di fat, il nz 
al salte für dal verp escartonar, "dividi"). Cheste esperienze e dura fin tal 1713, cuant che cul Tra? 
di Utrecht chescj teritoris a forin dividüts jenfri la France e il Piemont dai Savoia. Ché dai Escarto: 
no je la uniche esperience di autoguvier des Alps ocitanis. 

Alc dal gjenar al sucét te alte Val Maira là che i comuns par un trop di limp a gjestissin diretemerr 
il lôr teritori cence dipendi dai centris dal podé di ca e di là dal spartiaghis e a son cussì siors e vix 
rós che vegnin fats sü palacs e glesiis tant che chei che si piuedin viodi a Estrop (Stroppo). Une al* 
federazion di cjanâi e je la Contee di Tenda, che 
e ten dongje Brigasc e Val Vermenanha far il 
1258 e il 1575, intant che ancje la Val d'Estura 
e à vüt vivüt une esperience di autonomie dilunc 
vie de Ete di Miec. 

Te suaze de storie politiche des Valadas, cun dut 
che no pues vigni mitude in paragon cui 
Escartons e chés altris autonomiis di mont, al 
merte un puest particolar il Marchesat di Sa/uces 
(Saluzzo), feut indipendent dal 1142 al secul XVI 
che al à sot dal so podé une part des vals ocita- 
nis e la plane dongje e che al manten buinis rela- 
zions cun chei altris teritoris indipendents. 


A Estrop, particolar dal lazaret 

1.3 Formadi, sport, pioris e curtis 

Di Draonier, pe sö posizion, al è facil jentrâ ancje te Val Grana, un cjanâl curt che al è 
cognossüt soredut par vie dal innomenat formadi Castelmagno (Chastelmanh), che al cjape 
il non dal comun plui alt de valade, la che si cjate ancje il santuari di Sant Manh (San 
Magno). Cheste e je ancje la val di Santa Lucia de la Combascura, une des scunis de rinas- 
since cultural de lenghe d'öc tai agns Sessante. 

Pai amants de art a mertin segnaladis i tancj frescs fats tes glesiis dal cjanâl dal pitör rinas- 
simental Pietro di Saluzzo e il museu di art moderne e contemporanie implantât li dal ex 
“Filatoio Rosso" di Caralh (Caraglio). 

Un altri cjanâl che, compagn de Val Maira e de Val Varacha, si disvilupe in lungjece al & la 
Val d'Estura, che e va sù di O Borg (Borgo San Dalmazzo) fin li de siele de Magdalena (Colle 
della Maddalena) che e puarte di là dal clap, te Ubàia (Ubaye) "francese". 

La sö posizon e je strategjiche sul plan economic, pai scambis cui teritoris di lâ dal spar- 
tiaghis, e in sens gjeopolitic e militar, pe possibilitât de rivade dal nemi dal moment. 
Propit par chest achi si cjatin lis fortificazions di Demont (Demonte), fate sü tal Cincent, e 
di Vinai (Vinadio), volude dal Re di Sardegne Carlo Alberto. 

E je ancje zone di termis e aghis, a Banhs dı Vinai (Bagni di Vinadio), di sport (di implants 
di schi nordic e di campions in cheste dissipline tant che Stefania Belmondo), di art (al 
nassé a Demont il pitör Giovanni Baleison) e di pioris (chés de cualitat "sambucana"). 

A son stabiliments termai ancje a Vaudier (Valdieri), te piçule Val Ges, lâ che i Savoia a lavin 
a cjace di cjamoçs e in di di vué al & un grues parc natural e a son alpiniscj che a ân vole 
di concuistá i siei crets cence copa nuie e nissun. 

La Val Vermenanha e je un pöc plui lungjute. 

A son trê i elements che a definissin il so profil: e je une val di grande comunicazion, cu la 
ferade che di Turin e Cuneo e va fin a Ventimiglia e a Nize (Niça-Nice); e je une val turisti- 
che, cui implants pal schi alpin e i condominis di Limon (Limone Piemonte); e je une val 
cuntune grande tradizion di musichis e bai. 

Cun di plui, tes varietats ocitanis dal puest la “a” atone final si le pronuncie propit “a” e 
no "o" come te plui part de Ocitanie e des Valadas dal Piemont, Rocavion (Roccavione) al 
e stat in antic un centri de eresie catare, a Lo Vernant (Vernante) si fasin i curtis clamats 
vernantins e ancje achi, dongje dal cunfin cul Stat francés, a Tenda, si cjatin fortificazions 


militars. 

A Il santuari di Sant Manh, tal comun di Chastelmanh in Val Grana 


1.4 Ocitanie di frontiere 

Sergio Berardo, innomenat musicist, ricercjadör e polistrumentist, e leader dal grup musi- 
cal plui impuartant di chestis bandis, i Lou Dalfin, al conte che, rivant de plane piemonte- 
se, Si pues vualma une sorte di confin jenfri Italie e Ocitanie, cun dut che no son vuardiis 
o finançots a presidiálu. “Se tu sés intune ostarie e la int tant che aperitif e béf il vin — al 
dis - no tu sés ancjemo jentrât in Ocitanie. Se impen tu cjatis personis che a son daúr e 
bevicjâ il pastis e magari li dongje a son un pöcs di lör che a zuin di balis a petanca, com- 
pagn che a Nize o tal Lengadoc, alore al vül di che la frontiere invisibile e je stade passa- 
de". Coerentementri cul fat che la Ocitanie e je lâ che si dopre l'ocitan, la frontiere che al 
fevele Berardo e varés di jessi marcade de maniere di fevelâ de int plui che di ce che e béf 
odi cemüt che e zuie. In realtât tes Valadas e je dute une zone grise, te part plui basse dai 
cjanâi, lâ che la lenghe proprie e je stade scancelade o ben modificade sot dal sburt dal 
talian standard e ancjemö prime des sös varietâts locâls. Cheste tindince e vâl un pöc par 
dutis lis lenghis minorizadis — tal câs furlan e je esemplâr la situazion linguistiche e socio- 
linguistiche de part plui a soreli a mont dal Friül ocidentâl — e di fat si pues individuâ su 
la cjarte gjeografiche une zone di erosion, di passaç, di messedament de lenghe proprie e 
di ché dominante. La zone de mont Besimauda (Bisalta), lis vals dal Quie e il Brigasc a sor 
par chest aspiet "Ocitanie di frontiere". 

A pócs chilometris di Cuneo si cjatin i picui cjanai dai flums Cola (Colla) e Josina cui do. 
comuns di Beuse ( Boves), cognossüt ancje par un maçalici fat dai naziscj ai 19 di Setembar 
dal 1943, e Poranh (Peveragno). Simpri dapit de Besimauda e je une altre val, ché dal Pes, 
là che si cjate La Clusa (Chiusa Pesio). Chescj centris urbans a an vit cognossút un ciert 
disvilup socio-economic ancjemö tal Votcent, tal cjamp des fornâs e des filandis. Chest fat 
al à puartat il dispopolament des borgadis plui in mont e la incressite ulteriór des influen- 
cis piemontesis su la lenghe ocitane dal puest, cun dut che la culture material e l'univiers 
di contis, flabis e mits a son ocitans ad implen e propit in cheste zone a son daür a cressi 
inziativis cuturáls e economichis che a fasin de ocitanitat la lór bandiere. 

Plui viers Misdi, passant la biele citát di Mondovi, si cjatin la Val d'Eler e la Val Corsalha, 
piçui cjanai là che si pues lâ a schiâ, a Frabosa Sobrana (Frabosa Soprana), o ben a visita 
landris tant che chei di Bossea, che si disvilupin sot tiere par passe tré chilometris. La par- 
ticolaritat dai dialets ocitans di cheste zone e je la presince, compagne che tal ocitan dai 
Pireneus, dal pronom personal "quie" (jo) al puest dai plui doprats inaltró "iu" o "mi". 


Il Brigasc al è un teritori che in di di vué, tacant dal tratát di pas dal 1947 fra francés € 
talians, al è dividút tra i doi Stats. In France la borgade di Morinhol e je deventade L; 
Brigue, di ca dal clap un pöcs di borcs a son adun tal comun di Briga Auta (Briga Alta), ir 
provincie di Cuneo, e chei altris doi - Reaud (Realdo) e Verdetja (Verdeggia) — a son sot da 
municipi di Triora, in provincie di Imperia. In Ligurie al è ocitan ancje il comun di Auriveti 
(Olivetta San Michele), in Piemont si zonte al Brigasc e ae Val Corsalha ancje Viosén: 
(Viozene), frazion di Ormea. Chest al é di simpri un teritori di boscs e di armentars: a Reauc 
i archeolics a à vüt cjatát un landri cun vues di om e altris ogjets de Ete dal ram e in plu 
puescj a son incision antighis tai grebans. Te storie local al cjate puest ancje un procés pa 
stregonerie, tal 1588, e ancjemö in di di vué, massime cun che di tira dongje turisci, al € 
cui che al clame Triora “il pais des striis". 

Il completament de Ocitanie “taliane” si lu à cun La Gàrdia (Guardia Piemontese), che tri 
il Tresinte e il Cinccent, par vie di une migrazion continue di int de Va/ Pelis, de Provence 
e dal Dalfinat, al jere un dai pais valdés plui impuartant de Calabrie. Tal secul XVI ché 
comunitát, intune cun chés di San Sisto e Montalto Uffugo, però e ven convertide a 
Catolicisim a fuarce di persecuzions. Il risultát al è che in di di vué no esistin plui valdé: 
di chés bandis e dome a La Gardia si fevele un dialet d'óc cun influencis calabresis. Chest: 
comunitat e à tornat a discuvierzi la só ocitanitat in timps sü par jU compagns al rest d: 
Ocitanie "taliane", ancje se il fat di jessi une piçule “isole linguistiche" te Basse Italie a 
à zovat a chest percors di cjapade di cus- 
sience des propriis specificitats. Dongje di 
une cierte vivarositat cultural e identitarie 
si cjate ancje une memorie vive dal passat 
religjös, tes denominazions des stradis, 
dedicadis a Valdo, Calvino e ai barbas, 
intant che lücs tant che la innomenade 
Porta dal sang (Puarte dal sanc) o mits di 
di tant che "Fai 'o brave, se no quiamo ‘o 
preire que al te talha la lenga" ("Sta bon, 
se no o clami il plevan che ti taie la len- 
ghe") a son testemoneance vive des perse- 
cuzions religjosis patidis tai secui indaür. 

FIESTIS E TRADIZIONS VIVAROSIS 

Carnaval, Baias, rapresentazions sacris e cerimoniis paganis. A puedin jessi chestis lis peraulis 
cláf che a coventin par defini un percors fra fiestis e tradizions te Ocitanie “taliane”. Il timp dal 
Carnaval tes Valadas al è chel des fiestis plui particolárs e sflandorosis: lis Baras. 

La peraule Baia (tes sds pronunciis locals, ancje Baio e Bed), che e ven dal latin abbadia e e val 
di "fradaie", si riferive aes fradaiis che te Ete di Mieç a jerin impegnadis te preparazion des fie- 
stis tai pais e ancjemö in di di vué e ven doprade par da il non a chestis celebrazions. La Bafa 
plui innomenade e je ché di Sant Peire che e ven fate ogni cinc agns cul coinvolziment tant che 
figurants di centenars di personis: dome oms e nuie feminis (!), ereditat direte des fradaiis anti- 


ghis. La liende e vül che e vegni memoreade la lote par para vie i Sarasins, ancjemö prime dal 
an Mil: i oms des borzadis - fale chei che a ân di interpreta figuris feminils — a son organizâts 
tant che une armade cuntune struture gjerarchiche (cui A/umns, che a comandin, e i reparts di 


Usoarts, Escarliniers, Granatiers e Sapuers) e a an viestis coloradis, lá che si messedin elements 
de tradizion pagane, inascaris de Ete di mieg e divisis militárs napoleonichis o sabaudis. Jù pal 


di ducj a son impegnāis tes sfiladis e te riproduzion di scuintris e lotis; la sere invezit si cjante 
e si bale, e a son antie lis feminis. 

Te Beò di Blins (Bellino) ii cerimonial al è leat plui a clâr ai rituai di passag dal unvier ae vierte. 
A "mieze strade", di chest pont di viste, si cjate ché dal Vailar de Acelh (Villar di Acceglio, in Val 


Maira), cu la dople si!iade des Barboeras (lis mascaris) - la prime, te ultime domenie di Carnaval, 
e viót Lo Carnaval che al trionfe e al bale cu la sö cort e in particolár cun doi arlechins, vistits di 
blanc, che lu difindin dai atacs de Coresime; la seconde, la domenie seguitive, e presente il pro- 


ors e dal cjacadór, simbut de lote fra om e nature, 

Inaltrò al puest dal ors si pues cjata il löf o il sarvan (il salvadi) e i temis de fertilitât e de lote 
cuintri dal mâl si cjatin ancje tai bai dai spadons e des curdelis che a vegnin fats in place a 
Finistrélas. 

A son ancje Baias religjosis, là che la plui part dai simbui pagans e je stade "cristianizade" e la 
sfilade des fradaiis e je leade ae celebrazion dal sant protetór, cemüt che al sucét al Chastelar di 
Célas (Castellar di Celle Macra), al Preit di Chanuélhas (Preit di Canosio) o a Chastelmanh. 

Inte suaze des fiestis religjosis a mertin segnaladis lis rapresentazions sacris — par esempli la 
rapresentazion de Passion di Jesü Crist che si fas a Entraigas (Entracque) ogni tré agns — e i pili- 
grinaçs, cu lis viestis tradizionáls, tant che il Romiatge a la Vierge Adolorada di Sancta Lucia de 
la Combascura che al ven fat ogni an il més di Lui. 

A li stambec, un dai “parons di cjase" li dal Parc des Alps Maritimis 

2. Itineraris 

Su la fonde de descrizion sintetiche fate chi disore, si pues viodi cemüt che te Ocitanie 
"taliane" al é pardabon cetant di viodi, cjalâ e cerçâ... in ducj i sens. Ve chi un picul struc 
di indicazions par ce che al rivuarde in specific i parcs naturài, i museus — un dové, stant 
che cheste publicazion e ven für cui "Amici dei musei e dell'arte"... - e mangjá e bevi "par 
ocitan". 


2.1 Nature di scuvierzi, parcs di visità 

Un campionari di paisacs fat di spics, clevis, boscs, práts, cjanái, forons, livinái, landris 

forams. Une nature siore di plantis, rosis e bestiis raris. | parcs che a son tes Valadas a 
ufrissin diviersis ocasions par scuvierzi e preseà chest partimoni. Di Nord a Sud, tal 
Piemont d'óc a son une diesine di risiervis naturals, tacant dal "Parco Orsiera-Rocciavrö" 

che al cjape dentri part de Val Cluson, de Val Duera (ocitane e franc-provençâl) e de Val 
Sangone (franc-provencal), cu lis monts Orsiera (2878 m) e Rochavré (2778 m) e une 
varietât di flore leade aes diviersis cuotis di altitudin - prats, cjastinârs e faéts tes parts bas- 
sis; cjampeis e boscs di larcs e pecs plui indalt - e cierfs, cjamogs, bolps e cenglàrs. A son 
ancje testemoneancis de ete preistoriche e a vegnin valorizadis lis ativitâts leadis al bosc, 
ae agricolture e ae pastorizie ancjemó in vore in di di vué. 

Te Val Cluson, in particolár tal cjanal de Val Tronchea, si cjate ancje il "Parco naturale Val 
Troncea", che si disvilupe tra | 1620 m e i 3280 m e al proferis larçs, pegs e pins e stam- 
becs, cjamoçs, acuilis, pernis, sparváls e crichenolis. 

Li dongje al è il cussi clamât Gran Bosco di Salbeltrand, storic furnidór di legnam pe edi- 
lizie civil e militar e risierve faunistiche là che dongje di cierfs, cjamoçs, cjavrüi e stambecs 
| Si cjate ancje il lof. 

In Val Sant Martin, tal comun di Lo Prie (Perrero) al merte visitàt il picul "Parco naturale 
provinciale Conca Cialancia" cul spic Chalancha che al domine un trop di livinai, e dongje 
di Finistrélas si pues viodi chel che al reste de Selva de Chambons, là che jü pal Istat si 
organizin visitis vuidadis. 

Il “Parco fluviale del Po" al ten dentri un biel trop de plane fintremai a Turin e ancje la Val 
Pò: achi, dongje des agarinis dal flum e des torberis sot dal Visol e vif la salamandrie nere 
e a son busulis, madalenis, lesculis e penacs. 

Dongje di Lo Vilar, te part basse de Val Maira, si pues visità la "Riserva naturale dei Ciciu 

del Villar’. Plui a Sud al è il “Parco Alta Val Pesio e Tanaro", tor ator dal Marguareis, cu 
diviers landris e forams, une flore preseose e rare, studiade di tancj botanics, massime t: 
Votcent, e dics, acuilis, pernis, civuitis, cotors e falcons. Ancje achi, compagn che in altr 
vals, al & tornát il lóf e a son cjamoçs, marmotis, cierfs e cenglárs. Altris bestiis che a sc 
tornadis tes vals a son la lodre e la ling, massime in Val Varacha. 

Il parc plui grant de zone ocitane (29.000 etars) al è chel des Alps Maritimis: a son i gli 
cars de Argentiera, cjamoçs, stambecs, muflons, löfs, acuilis e falcons e une vegjetazic 
che no je dome alpine ma e je ancje mediteranie. 


2.2 Lenghe, art, religjon, storie e culture: lant par museus 

Il patrimoni storic, artistic, linguistic, cultural e religjös de Ocitanie "taliane" si lu cjai 
ancje ben rapresentát in tancj museus. 

Une prime categorie di puescj di cheste fate a son i archivis parochiği, che in cualchi ca 
presentant domande, si pues visitáju. 

Al & chest il cas dal Archivi storic dal Priorat di Sant Just a Mentoulles di Finistrelas, lâ ch 
a son passe mil documents storics, pe plui part riferits a procés civit e penai, e libris antic 
preseós tiráts dongje dal 1200 inca. 

Une seconde tipologjie e je ché dai museus etnografics, dedicats aes tradizions locals e è 
vite in mont: si va dal “Museo del costume e delle tradizioni delle genti alpine" di Pratjala: 
al “Museo Abitare in valle", piçul centri di documentazion di Pinascha (Pinasca) dedici 
aes cjasis e ae mobilie tradizionál, e dal "Museo di Rodoretto" intune frazion dal comun i 
Lo Praal (Prali) ae “Borgata Museo Balma Boves" tal comun di Sant Front (Sanfront) in V, 
Po, dal "Museo etnografico di Sampeyre", cuntune sezion di pueste dedicades aes Baia 
ae “Meson d'en bot", tal comun di Acelh, fintremai al centri “provencalist” Coumboscu 
(cul non scrit rigorosementri te grafie " mistralenco"), Santa Lucia de la Combascura, i 
bande de Val Grana. Cun di plui, in Calabrie, ancje La Gàrdia e à il so museu de civilt; 
contadine. 

Dentri dai museus etnografics, chei valdés, presints in diviers país fra Val Cluson, Val Sai 
Martin e Val Pelis, a cjatin un spazi dut lór par vie de specificitát storiche e religjose di ch 
comunitát. A son organizáts intune sorte di sisteme museál in rét e a tegnin dongje doc: 
mentazion su la vite, il cult e la storie. A Praal il museu, che si cjate in bande di un d; 
templis plui antics, dal 1556, al & stat metüt dongje cun che di sclari rül e funzion dal li 


di cult de Ete di Mieç al di di vué; a Massèl (Massello) l'argoment central al e chel de tor- 
nade dal esili tal 1689; a Praamòl (Pramollo), lâ che l'alestiment al è intune ex scuele, il 
teme al e chel de istruzion tes Vals valdesis fra il 1800 e i prins dal Núfcent. 

Une altre categorie e je ché dai ecomuseus, leáts a esperiencis specifichis locáls tai setórs 
de economie. 

Inte suaze dal “Parco Alta Val Pesio e Tanaro" a La Clusa si cjate une esposizion di cera- 
michis, veris, spielis, vas e tacis ("Museo della Regia fabbrica di vetri e cristalli e della cera- 
mica della Chiusa"), a Sant German (San Germano Chisone) al & un museu dedicat ae pro- 
duzion dai schis ("Museo Ski Rochon"), a Li Vialars (Villar Perosa) si cjate il “Museo della 
meccanica e del cuscinetto" e a Peirosa (Perosa Argentina) al è un alestiment su la ativi- 
tat industrial tessil. 

Par sigür l'ecomuseu plut particolar al e il Scopri-miniera Praal, centri museál cun esposi- 


zions, sale videos, librerie, laboratori didiatic, archivi storic, che si cjate li che une volte si 
gjvavin für talc e grafit. La visite e je dividude in doi moments: prime la "teorie", cu la espo- 
sizion permanent su la ati- 
vitat minerarie e il lavór dal 
minadórs, e daspö la "prati- 
che", cun doi diviers per- 


cors, a pit o cuntun trenut, 
tes minieris "Paola" e 
"Gianna". 

A proposit di museus origji- 
nai, a mertin menzionats il 
“Museo dei capelli" di Elva, 
dedicat al mistir de ricuelte 
e de lavorazion dal cjavei 
par fà piruchis, il "Museo 
dell'Arpa Victor Salvi" di 
Peasc (Piasco), cuntune 
colezion di passe otante 
arpis di dut il mont e un 
alestiment su la costruzion A La sezion etnografiche dal Museu valdés di La Tor 

di chest strument musical, e il centri di documentazion “L'ombra del tempo" di Pratjalat: 
dut dedicat aes meridianis e ae storie de misurazion dal timp. Se dongje de art che si vii 
tai pais, tes glesiis e tai palacs si val ciri alc altri, magari che al rive di inaltrö, alore i pon! 
di riferiment a son il Filatoio Rosso di Caralh (Caraglio), biel complès architetonic fat sü fi 
il 1676 e il 1678, che de sö vocazion produtive origjinarie al manten in di di vué il “Muse 
della Seta" e al ven doprât par spetacui e esposizions di art contemporanie, e il Muse 
Mallé di Draonier, cjase di famee dal storic de art Luigi Mallé cun dentri dute la sö col: 
zion, fra pitörs flamants, astratisim dal Nüfcent, sculturis di len e veris di Guam e Gall: 
Simpri a Draonier, lâ che si cjate Espaci Occitan, al & ancje il museu Son de lenga, un pe 
cors interatif dut dedicat ae Ocitanie, ae sö lenghe e ae só culture. 


2.3 Ocitanie di cerçâ: ben minjat e ben begut 

Un proverbi oriental al dis che se tu bevis la aghe di un pais e tu mangjis il pan di ch 
pais, chel al devente il to pais. 

Par sigúr une strade par cognossi miör la Ocitanie "taliane" 
e je ché di bevi la sò aghe (e no dome ché) e di cerca il so 
pan (e no dome chel), cun di plui che propit cualchi agn 
indaür, cul sproc “ben minjat e ben begut" (mangját ben e 
bevüt ben), e je stade inviade une campagne di promozion 
dai savörs d'öc e lant daür de bandiere rosse cu la crös zale 
al è facil intivâ un ambient o une ostarie lâ che si pues 
mangjá e bevi “par ocitan". La taule ocitane e je fate di 
mangjativis semplicis, golosis e di sostance, prontadis cui 
prodots des monts. 

Une des specialitâts e je ché dai formadis, cul 
Chastelmanh saurit e preseös, massime se al & chel che al 
rive dai cjampeis dongje dal santuari che si cjate insom de 
Val Grana, ma ancje cui tomins dal Mâl, il Plaisentif di Val 
Cluson e Alta Val Duera, clamat ancje “formadi des violis” 
par vie che al ven fat cul lat des primis moltis, la Raschera, 
di forme taronde o cuadre, e il Seiras dal fen, une cualitàt ^ A “Minjar a nòsta moda", une ras 


e i Vals 
di scuete che e ven sasonade tal fen. red dido 


ANNA 
g s , 


PIVOT 


La cusine e ufris ancje lis polentas, di farine di blave o di sarasin (frumentin) i 
ben lis raviolas de Val Varacha, une sorte di parincj ocitans dai cjarçons, i Peri o 
Roascha, i donderets de Val d'Estura e lis colhetas di Beuse. İLİM keki 
A son alc e ce ancje i diviers tips di pan, un viaç mangjâ di fieste, al puest pol 
stinis, e vue specialitats di discuvierzi, tant che il barbariat, fat cun farini Fe Sea 
siale, o il frumentin, lâ che la farine di sarasin e ven messedade cun mei bi | aio 2 
re nuglants. La cjar e je buine — salvadi e piore sambucana - e al & biel disc ave e adiritu- 
cag é cucamelas), salams, persuts e mostardèla di purcit (sanc, gose e oe 
le, sal, pevar, savórs, puars, i i TO © RR KE x 
af p puars, cevolis e ai) e cualitáts cuasi dismenteadis di melucs e 
Un ghiringhel tipic, che al met in contat | itanie “di ea" » eil la a 
dal Weg, al e la soma t la Ocitanie "di ca" e ché “di là" e si spant inte plane 
d'alh: pan, vueli e ai. Simpri 
in teme di ai e di savors 
“trans-ocitans” ancje achi si 
pues cerca la salse d'óc dal 
aioli, magari compagnant 
patatis e cais. Une altre spe- 
cialitât, cun dut che o sin in 
mont, a son | Sardons 
(anchovas): une volte tancj 
di lór, massime de Val Maira, 
ju cjolevin in Provence e a 
tornavin a vendiju in 
Piemont e in Lombardie. 
Cun di plui, no mancjin | 
dolçs - pastis, biscots e per- 
sis plens (pierçui plens) — e 
par gjavasi la sét... aghe fre- 
scje di mont, vins tant che 
Ramier e Pelaverga e infús e 


licórs di jerbis. A Il Seiras dal fen, scuete sasonade tipiche de Val Pelis 

IV. OCITANIE DI VIODI E DI SCOLTA 


Une maniere difarente di cognossi la Ocitanie e la sö lenghe proprie e je ché di scoltâ lis 
musichis e cjalá i films e i videos. La produzion musical e ché audiovisive, cun di fat, a son 
¡ setórs lá che la resistence linguistiche e culturál ocitane e je rivade a esprimisi inte manie- 
re miór, ce dal pont di viste de creativitát, ce in tiermins di discuvierte e re-invenzion di tra- 


dizions di ogni sorte. 


Plui in gjeneral, adun cu la leterature, al & massime in gracie di sunörs, ritmis, peraulis e 
imagjinis che in di di vué la Ocitanie e esist, e si fas cognossi e ricognossi, in dutis lis sós 
dimensions: teritoriál, cultural, linguistiche, identitarie, social, economiche e politiche. Al 
& par chest, che tal nestri viaç in Ocitanie, al merte fermâsi almancul un moment su balets 
e cjançons, ghirondis e campionatörs, semitons e ghitaris, discs e mp3, peliculis e digjitâl, 


documentaris e fiction in lenghe d'öc. 


1. Musichis ocitanis 

Lis lidris de musiche ocitane si puedin cjatâ ta chel stes 
moment che a nassin la lenghe e la leterature d'öc, vena 
di te ete dai trobadors, che di fat a son autörsdi motse 
son, di peraulis e musiche. La idee visive de esecuzion des 
lór composizion che un pöc ducj cuancj sı puartin daúr, 
ancje par vie des riproduzions des miniaturis de Ete di 
mec, e je ché dai joglars che a cjantin i viers dai poetis 
compagnantsi cuntune sorte di violin o cuntune ghironde, 
la viola, strument ancjemo in di di vué tra i plui dopráts te 
musiche popolàr des tieris di Ocitanie. 

Des Alps ai Pireneus, dongje de viola, sunade di tancj 
sonaires (sunadörs) ambulants par mieze Europe ancjemö 
une secul indaür, a son altris struments che a fasin part de 
tradizion musical: fulzics di ogni sorte (daür de provenien- 
ce gjeografiche, de forme e de timbriche: chabreta, cabre- 
ta, samponha, boha, bodega), violins (violons), flauts (flü- 
tas, grailes e galobets), sivilots (fifres), tintine (rebeba), 


W Un violaire, sunadör di ghirond 

tambürs varis, semitons e altris armonichis (cromatichis e 
diatonichis). 

La tradizion ocitane e je soredut musiche di bala, cun 
corentas, farandolas, rigaudons, borreias e branles 
gascons, che no si balin dome tes zonis ocitanis, ma a 
vegnin insegnats ancje tes scuelis di bal, compagn dal 
tango o de salsa, a Paris compagn che a Turin o a Milan. 
Tacant dai agns Sessante al & incressüt il numar dai musi- 
ciscj che a doprin i struments de tradizion e a tornin a pro- 
poni, cun rigör di filolic e musicolic e cun snait di sonaire 
di strade, chei bai e chei cjants, e altris ancjemö a doprin 
l'ocitan, chei ritmis e chés melodiis e ju misclicin cun altris 


lenghis, sunörs e musichis. 


A Lou Dalfin, il dolfin cu la ghirondt 


A son tancj i grups che a sunin e che si dan adun in asso- 

ciazions che a organizin cors di bal o festivals: chest al è il cas dai Menesires Gascons e de 
La Talvera. Tes Valadas "talianis" al è dut un moviment di zovins che a fasin musiche - pai 
esempli: Sadral, Lou Bram, Charé Moulâ, Lhi Jarris, Lou Roussinhol e i plui manierös A Fil de 
Ciel - lant daúr dal troi vert di grups storics tant che i Lou Dalfin, impegnats di vincjecinc 


A "Parla Patois", disc "storic" dai 
Massilia Sound System 

agns te ricercje musical e tal rignuviment di ché tradizior 
che e ven misturade cui sunórs e i ritmis dal rock, dal reg. 
gae, de eletroniche. "Lenghe ocitane, ghironde e semitor 
plui ghitaris e campionatórs" e je soredut la formule metu- 
de in vore dai Gai Saber, protagoniscj di spetacui insiorats 
di arpe, vós di feminis e videos, che a cjantin cjancons 
popolârs, tescj orgjinâi e poesiis di trobadors e autórs con- 
temporanis tant che Franc Bronzat. Sgrimie punk e energjie 
paesane a son impen i elements di fonde dai Lou Seriol che 
intune cun Lou Dalfin e Gai Saber a son pe musiche d'óc d 
cà des Alps ce che a jerin Bierhof, Poggi e Amoroso pa 
Udin di un pócs di agns indaür. Di là des Alps ché stesse 
formule e ven doprade di agns, cuntune prionte di influen 
cis gjamaicanis (reggae, ska e ragamuffin) e magari ancje 


un tic di Afriche e di Americhe dal Sud, di Nux Vomica, Gacha Empega, Dupain, Mauresca, 
Massilia Sound System e Fabulous Trobadors, coletifs di agns in azion tra Nize, Marsilie, 
Tolose e Montpelhier ancje cun altris progjets e denominazions, tant che Moussu T e Lei 


Jovents. 

Cheste voie di dopra la len- 
ghe ocitane par conta e 
cjantâ dal mont di vué e 
nas di une urgjence comu- 
nicative e si lee ai movi- 
ments sociâi e culturâi con- 
temporanis de Ocitanie di 
citât e di campagne, ma e 
cjate un riferiment impuar- 
tant ancje intune altre stag- 
jon di musiche e di lotis 
ocitanis, la cussi clamade 
“nova cançon occitana" dai 
agns Setante, cun Mans de 
Breish e soredut Claudi 
Marti, autor di cjancons 
tant che “Montsegur”, “Lo 
Pais que vol viure”, 
“Carboniers de La Sala” o 
“Ciutat de Carcassona", 
compagnament musicâl di 
siopars e manifestazions. In 
chei stes agns al scomence a 
movisi alc ancje te Ocitanie 
"taliane", cul inviament de 
esperience dal “dolfin che al 
bale” di Sergio Berardo e cu 
la cjançon politiche di Dario 


V Mauresca, grup reggae ocitan di Montpelhier 


A Massilia Sound System in conciert 

Anghilante, esponent di 
ponte dal MAO e “chantaire 
de las Valadas", cemüt che 
al ven presentât ancje tai 
volantins de propagande ele- 
torâl de liste Europa-federali- 
smo-autonomie metude 
adun pes primis elezions 
europeanis dal 1979. De 
Gascogne ae Alvernie, de 
Provence aes Alps il cjanta 
par ocitan al & ancje cjant 
coral: cheste e je une altre 
tradizion vivarose, che e je 
puartade indenant di tancj di 
lôr. Tra lis corals plui inno- 
menadis si cjatin i piemon- 
tes L'Escabot e i provencai 
Corou de Berra. 

Cjantants e musiciscj a àn il 
merit di vé rivat a cjatà te 
tradizion e daspó di vé fat 
cognossi ator "Se Chanta", 
ché cjançon che e je deven- 
tade l'imni nazionál ocitan: 
un cjant di amór, un imni 
cence muarts, confins, vue- 
ris, nemis e sanc plui o man- 
cul impür, che a cjantâlu al 
fas vigni pardabon gole di 
sintisi almancul un póc oci- 
tans. 


"SE CHANTA", L'IMNI OCITAN 


Se Chanta (*) 


Denant de ma fenestra 
i a un aucelon, 

Tota la nuech chanta, 
chanta sa chancon 


Se chanta, que chante 
Chanta pas per iü 
Chanta per ma 'mia 
Qu'es da luenh de iü 


Aquelas montanhas 
que tant autas son 
m'empachon de veire 
meis amors ont son 


Autas, ben son autas, 
mas s'abaissarén 
e mas amoretas vers iü tornarén 


Baissatz-vos, montanhas, 
planas levatz-vos, 
perqué pos-que veire 
meis amors ont son 


* o "Se canta", cemüt che a disin 
te plui part de Ocitanie "grande" 


Se al cjante (*) 


Denant dal gno barcon 
al & un rusignül, 

dute la gnot al cjante, 
al cjante la sö cjancon 


Se al cjanie, che al cjanti 
Nol cjanie par me 

Al cjante pal gno amôr 
che no! ë cun me 


E chés montagnis 

che cussi altis a son 

no mi fasin viodi 

là che i miai amórs a son 


Altis, a son ben altis, 
ma si sbassaran 
cussi i mici amórs di me a tornaran 


Sbassaitsi montagnis, 
planis tiraitsi sü 

par che o rivi a viodi 

là che i miei amörs a son 


* traduzion/adatament par furlan 


Chest al & il test che al ven cyantat tes Valadas dal Piemont. 
A son ancje altris versions, cun cualchi variazion sul teme, tes altris 
regjons ocitanis. L'imni Se Chanta al é stat eseguit ancje inte ceri- 
monie di scree dai Zücs olimpics di Unvier dal 2006 a Turin. 


2. Visions ocitanis 

Imbastí un discors che al tegni dongje audiovisif e Ocitanie al pues volé di fevela di divier- 
sis robis, une difarente di ché altre: produzions fatis tes tieris d'öc o di autörs o interpretis 
di chenti; films e videos che a contin chés realtats tai siei tancj aspiets; prodots audiovisifs 
di documentazion e fiction in lenghe ocitane. Chestis ultimis a son lis dimensions che nus 
interessin di plui e che e vignaran frontadis cumö, cence vé la pretese di fâ in pocjis riis la 
enciclopedie dal cine ocitan. 

Prime di viodi, in particolár, cemüt che la lenghe ocitane e rive a deventá imagjin e vision, 
al merte ricuardát un fat pardabon impuartant: il cine al â fat i siei prins pas ancje in 
Ocitanie. Di fat, une des primis peliculis ziradis tal 1896 dai fradis Lumiére (" L'Arrivée d'un 
train à La Ciotat") e a vit tant che location il borc di La Ciotat, che si cjate dongje di 
Marsilie. Cun di plui, ancje un dai festivals dal cine plui innomenáts e preseáts tal mont. 
chel di Cannes (par ocitan, Canas), al ven fat in Ocitanie. 

Magari cussi no, la fuarce relative dal audiovisif d'óc no a lis sós lidris ni inte storie dal cin 

ni inte inomenade rassegne internazionál, che e je par sigúr une vorone francese e imper, 
no mostre nuie di ocitan. Pluitost e ven de passion, dal snait e de professionalitat di un trop 
di autörs e produtörs indipendents e dai (pöcs) spazis di espression e di difusion che si rive 
a cjatâ te television local - pal plui alc su la rét regjonal dal servizi public televisif francés, 
France 3 - o ben vie satelit, 
vie cabli o su internet. Ché 
altre possibilitat e je lâ con- 
cuiste di un cualchi puest 
te programazion des salis 
cinematografichis: in prati- 
che, une sorte di mission 
impussibile, ancje se e je 
lade propit cussi almancul 
intun cas, chel di E /'aura fai 
son vir - E il vento fa il suo 
giro dal regjist Giorgio 
Diritti. Chest lavör (autörs >. s 
senegjadure il stes Diritti A Une imagjin di “E l'aura fai son vir" 

adun cun Fredo Valla, esponent di ponte de cinematografie 
ocitane) al & il prin film di fiction par ocitan fat in Italie (i 
dialics a son ancje par francés e par talian). La opare, une 
produzion indipendente che e conte une storie intrigose, 
ambientade intun pais ocitan dal Piemont, daspö di vé rice- 
vat diviers premis in rassegnis e festivals internazionâi, e je 
rivade adore a vigni proietade — a dilunc, plui di ce che i 
distributörs a pensavin - tai cines plui dongje des Valadas, 
ma ancje a Cuneo, Turin, Gjenue, Milan, Bologne, Rome e 
inaltró. 

A mieze strade tra documentari e finzion si cjatin diviers 
prodots video realizats te Ocitanie "francese", cu la poie (e 
cu la metude in onde te sö programazion) dal canal televi- 
sif France 3 Méditerranée. Made in Pais (2005) al é il titul 
di un reportage, metüt adun tant che un road movie di Eric => 
Eratostène, su la situazion de Ocitanie contemporanie, jen- ^ A La locandine dal film "Malaterra" 
fri alienazion e savoltament sul plan culturàl e ambientâl e 

resistence e re-invenzion dinamiche inte dimension identitarie. Dongje di Eratostène, che 
al firme ancje i plui resints TransOccitan e Darriera las montanhas, un altri autôr che al 
conte la atualitât ocitane doprant la lenghe proprie al è Michel Gayraud: te sô filmografie a 
son oparis tant che Flamenca (1995), Trobadors (1996), Crosada (1997) e Occitanes 
(1998), dutis dedicadis a aspiets de storie e de atualitât ocitanis. Il luncmetrac di finzion 
ocitan plui innomenát al è Malaterra (2005) di Philippe Carrèse, film che al à vüt un cient 
sucös in France, produsüt ancje chel in colaborazion cun France 3 Méditerranée e France 
3 Corse. Un dai lavörs plui antics par ocitan (cul titul par francés) al e il documentari poe- 
tic Farrebique (ou Les quatre saisons) (1946) di Georges Rouquier. Altris titui storics a son 
il documentari politic Gardarem lou Larzac (1974) di Dominique Bloch e Philippe Haudiguet 
e il film di finzion Histoire d'Adrien (1980) di Jean-Pierre Denis. 

Di ca dal clap la lenghe d'öc e ven doprade soredut pai documentaris. La produzion di chest 
gjenar di oparis e je cressude un grum intai ultins agns, dongje de incressite plui gjeneray 
di interés viers des specificitats storichis, linguistichis, politichis e ambientâls de Ocitanie 
"taliane". In cheste suaze si cjatin prin di dut doi luncsmetracs, produsüts de Ousitanig 

Vivo Film e fats "a cuatri mans” di Fredo Valla e Diego Anghilante: a son Valades Ousitanes 
(1997) che al presente la complessitát e la unitarietàt di chel teritori, e E i a lo solelh. 
Francois Fontan e la descuberta de l'Occitània (1999), dedicat al ocitanisim politic e in par- 
ticolar al so ideolic, lâ che la figure di Fontan e ven contade, incrosant ocitan e francés, cu 
lis testemoneancis di tancj di lor che a an vit condividüt lis sôs ideis o ben lis ân conte- 
stadis, tant che l'inteletual ocitanist Robert Lafont. 

Te filmografie comune di Valla e Anghilante si pues cjata, ancjemo prime, il curt Clouzun. 
Un viaggio attraverso le Valli Chisone e Germanasca, ta ché di Anghilante par so cont al 


V Il documentari su F. Fontan, fat di 
Diego Anghilante e Fredo Valla, al & 
stat distribuit ancje in format DVD. 

merte segnalât il plui resint Estòrias, intant che par Valla di 
bessöl, tra lis oparis par ocitan o di argomeni ocitan, a van 
ricuardats i curts Calandrier e La strada dei capelli, che al 
fas cognossi la compre e la lavorazion dai cjavei, un mistir 
particolar che al jere praticat de int di chenti fin ae metat 
dal Nüfcent. Al é interessant sotlinia che cheste ativitat, 
praticade fin pocjis diesinis di agns indaür, e veve metüt in 
contat Valadas e Friül e che propit su chestis relazions Valla 
al & daür a lavorâ par fa un gnüf documentari. 

Altris documentariscj une vore atîfs sul teritori a son Sandro 
Gastinelli, specialist in oparis dedicadis aes tradizions 
locals, tant che Pastres de sambucanos, Parla di kyé e Aigo 
d'en viage, là che la atenzion te forme e tai contignüts e je 
pontade plui su la culture material che su la lenghe, e 
Vittoria Castagneto, autore di Escarton: una storia di monta- 
gne e La tuno dla péiro douso. In chescj e altris cas (La 
lengo de ma maire. Tradizione e lingua nella Valle Stura di 
Demonte di Giovanni Barale o Voci della Valle/Vous de la Val 
d'Estura/Voices of Valley di Carla Brezzo) l'ocitan al ven 
doprat adun cul talian e pal plui intune posizion suborde- 
nade rispiet ae lenghe dominante. 

Par siera chet spazi dedicat ai schermis ocitans si pues 
ricuardà, in particolár pe Ocitanie "taliane", cemüt che 
cheste realtat e ven viodude di für, cun diviers documenta- 

ris sul argoment fats di autórs di lenghe taliane, dai agns Setante al di di vué. Intune liste 
di cheste fate si cjatin il reportage fat pe RAI di Roberto Giammanco e Oddo Bracci, Occitani 
d'Italia, i doi filmats etnografics di Paolo Gobetti e Paola Olivetti, La Baio. Festa di una valle 
occitana e Lou Viol, e i documentaris di autór di Filippo Mauceri, Uch de primo. 9 minuti e 
mezzo sulla Baía di Sampeyre, e Guardia Piemontese fra cronaca e storia di Pupa Pisani, 
produsüt pe sede Rai regjonal de Calabrie. 


Visions di musiche e in Internet 

Lis gnovis tecnologjiis a permetin ancje a une lenghe minorizade di cjatà spazis di espression e 
vivarositat di bon nivel. Chest al val ancje pal ocitan che al & pardabon ben presint su internet, 
cun sits informatifs, itituzionâi, culturái e multimediai, ven a di cu la presince di materiâi audio 
e video. Par ce che al rivuarde in particolar il video, lant ator pe rét si cjate un grum di robe in 
lenghe d'óc: videoclips militants, sportifs e musicai. Propit in chest setór, là che e esist une sene 
‘musical dinamiche e “plural”, daür de provenience geografiche e des sieltis stilistichis, a son tan- 
tis lis visions in lenghe ocitane. 

In rét 


Musiche 


A FIL DE CIEL, www.myspace.com/afildeciel 

CHARE MOULA, www.charemoula.it 

DUPAIN, www.dupainweb.com 

FABULOUS TROBADORS, www.fabulous-trobadors.com 
GAI SABER, www.gaisaber. it 

L'ESCABOT, www.escabot.com 

LHI JARI, www.jari.it 

LOU BRAM, www.loubram.it 

LOU DALFIN, www.loudalfin.it 

LOU SERIOL, www.louseriol.nu 

LOU TAPAGE, www.loutapage.com 

Mans de breish, http://mansdebreish.aura-occitania.com/ 
MAURESCA, www.mauresca.com 

MASSILIA SOUND SYSTEM, www.massilia-soundsystem.com 
MOUSSOU T E LEI JOVENTS, http://moussut.ohaime.com/ 
MENESTRERS GASCONS, www.menestrersgascons.com 
NUX VOMICA, www.nuxvomica.org 


Media 


NOVAS D'OCCITÀNIA, www.chambradoc.it/novashome. page 


OC-TV, www.oc-tv.net 

OUSITANIO VIVO, www.occitania.it/ousitanio 
RADIO ALBIGES, www.radioalbiges.com 

RADIO LENGADOC, www.radiolengadoc.com 
RADIO LENGADOC BESIERS, www.lengadoc.eu 
RADIO OCCITÀNIA www.radio-occitania.com 
VISTEDIT, www.vistedit.com 


Politiche 


ANARAM AU PATAC, www.anaram.org 
ETHNISME, www.ethnisme.org 

GARDAREM LA TERRA, gardaremlaterra.free.fr 
PARATGE, www.paratge.it 

PARTIT NACIONALISTA OCCITAN, www.p-n-o.org 
PARTIT OCCITAN, www.members.lycos.fr/poc 

Culture, lenghe e societat 


APRENE (l'Establiment d'Ensenhament Superior Occitan), www.aprene.com 
AURA-OCCITANIA, www.aura-occitania.com 

CAOC, www.caoc.cat 

CENTRO OCCITANO "D. DALMASTRO”, www.lavousdechastelmanh.it 
CON (Cercle Occitan de Narbona), http://actuclubs.com/assoc.php?assoc_id=214 
CIRDOC, www.cirdoc.fr 

CHAMBRA D'ÓC, www.chambradoc.it 

CONVERGENCIA OCCITANA, www.ostaldoccitania.net 

ESPACI OCCITAN, www.espaci-occitan.org 

ESPACI OCCITAN - IEO, www.espaci-occitan.com 

GHIRONDA, www.ghironda.com 

IDECO, www.ideco-dif.com 

MADE IN OCCITANIA, www.madeinoccitania.com 

MARCHAT EUROPENC D'OCCITANIA, www.marchat-occitan.it 
MONTAGNAPIEMONTE, www.montagnapiemonte.it 

NATURA OCCITANA, www.naturaoccitana.it 

ÓC PER TOT, www.macarel.org 

OCCITANIA, www.occitania.it 

OCCITANIA - VAL D'ARAN, www.occitania.org 

PARAULAS, www.paraulas.net 

WIKIPEDIA, www.oc.wikipedia.org 

VALLIOCCITANE, www.vallioccitanedelpiemonte.eu 

VALLIOCCITANE MTB, www.vallioccitanemtb.it 

VIA OCCITANA CATALANA, www.viaoccitanacatalana.org 

